

**Ekonomikas ministrijas**

**2017.gada publiskais pārskats**

**Rīga – 2018**

**Saturs**

[1. Saīsinājumi 4](file:///S:\Strategijas%20nodala\SP\Publiskie%20pārskati\2018\Parskata%20ziņojuma%20sastavdalas\Zinojums\EM_PP_par_2017.docx#_Toc520374343)

[2. Pamatinformācija 5](file:///S:\Strategijas%20nodala\SP\Publiskie%20pārskati\2018\Parskata%20ziņojuma%20sastavdalas\Zinojums\EM_PP_par_2017.docx#_Toc520374344)

[3. Ministrijas 2017.gadā īstenotās politikas, darbības virzieni un rezultāti 6](file:///S:\Strategijas%20nodala\SP\Publiskie%20pārskati\2018\Parskata%20ziņojuma%20sastavdalas\Zinojums\EM_PP_par_2017.docx#_Toc520374345)

[3.1. Darbības virziens: Produktivitātes paaugstināšana 6](#_Toc520374346)

[3.2. Darbības virziens: Eksporta veicināšana 6](#_Toc520374347)

[3.3. Darbības virziens: Investīciju veicināšana un piesaiste 7](#_Toc520374348)

[3.4. Darbības virziens: Cilvēkkapitāla attīstība 7](#_Toc520374349)

[3.5. Darbības virziens: Inovācijas veicināšana 7](#_Toc520374350)

[3.6. Darbības virziens: Uzņēmējdarbības veicināšana (t.sk. uzņēmējdarbības vides uzlabošana) un infrastruktūras attīstība 8](#_Toc520374351)

[4 Ministrijas prioritāro pasākumu izpilde 8](file:///S:\Strategijas%20nodala\SP\Publiskie%20pārskati\2018\Parskata%20ziņojuma%20sastavdalas\Zinojums\EM_PP_par_2017.docx#_Toc520374352)

[4.1. Pasākumi cilvēkkapitāla uzlabošanai 8](#_Toc520374353)

[4.2. Zināšanu un augsti kvalificēta darbaspēka piesaiste 9](#_Toc520374354)

[4.3. Inovācijas atbalstošas zināšanu pārneses sistēmas pilnveide 10](#_Toc520374355)

[4.4. Strauji augošu uzņēmumu (start-up) veidošanās 11](#_Toc520374356)

[4.5. Birokrātijas mazināšana mazajiem uzņēmējiem 12](#_Toc520374357)

[4.6. Uzņēmumu ienākuma nodokļu maiņa 12](#_Toc520374358)

[4.7. Godīgo uzņēmēju motivēšana 13](#_Toc520374359)

[4.8. Maksātnespējas regulējuma pilnveidošana 13](#_Toc520374360)

[4.9. Administratīvā sloga mazināšana būvniecībā 14](#_Toc520374361)

[4.10. Īres tiesiskā regulējuma pilnveide 15](#_Toc520374362)

[4.11. Principa “Konsultē vispirms” ieviešanas valsts pārvaldē 16](#_Toc520374363)

[4.12. Uzņēmējdarbības vides digitalizācija 17](#_Toc520374364)

[4.13. EM atbildībā esošo ES fondu 2014.-2020.gadam programmu pieejamība 18](#_Toc520374365)

[4.14. Eiropas Ekonomikas zonas un Norvēģijas finanšu instrumentu 2014. –2021.gadam īstenošana 19](#_Toc520374366)

[4.15. Energoefektivitātes pakalpojumu sniedzēju (ESKO) atbalsta mehānisms 19](#_Toc520374367)

[4.16. Darbs ar lielajiem attīstības projektiem 20](#_Toc520374368)

[4.17. Eksporta kredītu garantijas 21](#_Toc520374369)

[4.18. Jaunu finanšu instrumentu izstrāde 22](#_Toc520374370)

[5. Īstenotie pasākumi enerģētikas nozarē 22](file:///S:\Strategijas%20nodala\SP\Publiskie%20pārskati\2018\Parskata%20ziņojuma%20sastavdalas\Zinojums\EM_PP_par_2017.docx#_Toc520374371)

[6. Starptautiskās ekonomiskās sadarbības veicināšana 24](file:///S:\Strategijas%20nodala\SP\Publiskie%20pārskati\2018\Parskata%20ziņojuma%20sastavdalas\Zinojums\EM_PP_par_2017.docx#_Toc520374372)

[7. Finanšu resursu izlietošana atbilstoši darbības rezultātiem 24](file:///S:\Strategijas%20nodala\SP\Publiskie%20pārskati\2018\Parskata%20ziņojuma%20sastavdalas\Zinojums\EM_PP_par_2017.docx#_Toc520374373)

[7.1. EM valsts budžeta finansējums un tā izlietojums 25](#_Toc520374374)

[7.2. Prioritāro pasākumu īstenošana atbilstoši piešķirtām finansējumam 26](#_Toc520374375)

[7.3. EM veiktie lielie pētījumi 28](#_Toc520374376)

[7.4. Pārskats par sniedzamajiem EM pakalpojumiem 29](#_Toc520374377)

[8. EM izmantotie resursi un darbības uzlabošanas iespējas 31](file:///S:\Strategijas%20nodala\SP\Publiskie%20pārskati\2018\Parskata%20ziņojuma%20sastavdalas\Zinojums\EM_PP_par_2017.docx#_Toc520374378)

[9. EM komunikācija ar sabiedrību 32](file:///S:\Strategijas%20nodala\SP\Publiskie%20pārskati\2018\Parskata%20ziņojuma%20sastavdalas\Zinojums\EM_PP_par_2017.docx#_Toc520374379)

[10. 2018.gada plānotie pasākumi 34](file:///S:\Strategijas%20nodala\SP\Publiskie%20pārskati\2018\Parskata%20ziņojuma%20sastavdalas\Zinojums\EM_PP_par_2017.docx#_Toc520374380)

[1. pielikums. EM plānošanas dokumentu saraksts 1](#_Toc520374381)

[2. pielikums. EM darbības virziena “Produktivitātes paaugstināšana” rezultatīvo rādītāju dinamika 3](#_Toc520374382)

[3. pielikums. EM darbības virziena “Eksporta veicināšana” rezultatīvo rādītāju dinamika 4](#_Toc520374383)

[4. pielikums. EM darbības virziena “Investīciju veicināšana un piesaiste” rezultatīvo rādītāju dinamika 5](#_Toc520374384)

[5. Pielikums. EM darbības virziena “Cilvēkkapitāla attīstība” rezultatīvo rādītāju dinamika 6](#_Toc520374385)

[6. Pielikums. EM darbības virziena “Inovācijas veicināšana” rezultatīvo rādītāju dinamika 7](#_Toc520374386)

[7. Pielikums. EM darbības virziena “Uzņēmējdarbības veicināšana” rezultatīvo rādītāju dinamika 8](#_Toc520374387)

[8. Pielikums. EM īstenojamo ES fondu pasākumu saraksts plānošanas periodā no 2014. līdz 2020. gadam 9](#_Toc520374388)

[9. Pielikums. EM pakalpojumu uzskaites rādītāji par 2017.gadu 10](#_Toc520374389)

# Saīsinājumi

AER – atjaunojamie energoresursi

ALTUM – Attīstības finanšu institūcija Altum

CSP – Centrālā statistikas pārvalde

BIS – Būvniecības informācijas sistēma

BVKB – Būvniecības valsts kontroles birojs

DATAPS – Darba tirgus apsteidzošo pārkārtojumu sistēma

EK – Eiropas Komisija

EM – Ekonomikas ministrija

ERAF – Eiropas Reģionālās attīstības fonds

ES – Eiropas Savienība

ESKO – Energoefektivitātes pakalpojumu sniedzējs

IEM – Iekšlietu ministrija

IKP – Iekšzemes kopprodukts

IKT nozare – Informācijas un komunikācijas tehnoloģiju nozare

FM – Finanšu ministrija

KP – Konkurences padome

LATAK – Latvijas Nacionālais akreditācijas birojs

LIAA – Latvijas Investīciju un attīstības aģentūra

LNMC – Latvijas Nacionālais metroloģijas centrs

NFI – Norvēģijas finanšu instrumenta

NMPAL – Negodīgas mazumtirdzniecības prakses aizlieguma likums

NVO – Nevalstiskās organizācijas

MK – Ministru kabinets

MWh – Megavatu stundas

MUN – mikrouzņēmumu nodoklis

MVU – mazie un vidējie uzņēmumi

PA – Privatizācijas aģentūra

P&A – Pētniecība un attīstība

PTAC – Patērētāju tiesību aizsardzības centrs

TM – Tieslietu ministrija

SKDS – tirgus un sabiedriskas domas pētījumu centrs

SMU – skolēnu mācību uzņēmumi

SPRK – Sabiedrisko pakalpojumu regulēšanas komisija

STEM – zinātne, tehnoloģijas, inženierzinātnes un matemātika (*angl.*:science, technology, engineering, and mathematics - STEM)

SVK – Starpvaldību komisija

VARAM – Vides aizsardzības un reģionālās attīstības ministrija

VID – Valsts ieņēmumu dienests

[VSAO iemaksa](https://www.vid.gov.lv/lv/vsao-iemaksu-atmaksa) – Valsts sociālās apdrošināšanas obligātā iemaksa

UIN – Uzņēmuma ienākuma nodoklis

**Ekonomikas ministrija (EM)** ir vadošā valsts pārvaldes iestāde ekonomiskās politikas jomā, kas izveidota 1990.gada 1.martā. Tā darbojas saskaņā ar Valsts pārvaldes iekārtas likumu un pamatojoties uz Ministru kabineta 2010.gada 23.marta noteikumiem Nr.271 [*Ekonomikas ministrijas nolikums*](https://likumi.lv/doc.php?id=207119). Atbilstoši nolikumam, EM funkcijas ir izstrādāt ekonomikas politiku, organizēt un koordinēt ekonomikas politikas īstenošanu, nodrošināt starptautisko ekonomisko sadarbību un veikt citas ārējos normatīvajos aktos noteiktās funkcijas.

# Pamatinformācija

Lai nodrošinātu minēto funkciju izpildi, EM izstrādā un īsteno tautsaimniecības struktūrpolitiku, rūpniecības politiku, enerģētikas politiku, ārējo ekonomisko politiku, iekšējā tirgus politiku (precēm un pakalpojumiem), komercdarbības attīstības politiku, konkurētspējas un tehnoloģiju attīstības politiku, patērētāju tiesību aizsardzības politiku, būvniecības un mājokļu politiku un citu politiku normatīvajos aktos noteiktajās jomās. Plānošanas dokumentu kopa, kas nosaka ekonomikas politikas īstenošanu ir attēlota 1.pielikumā.

Valsts politiku un normatīvo aktu prasības deleģētajās kompetences jomās 2017.gadā īstenoja EM padotībā esošās **valsts pārvaldes iestādes**:

* Latvijas Investīciju un attīstības aģentūra (LIAA);
* Centrālā statistikas pārvalde (CSP);
* Konkurences padome (KP);
* Patērētāju tiesību aizsardzības centrs (PTAC);
* Būvniecības valsts kontroles birojs (BVKB).

Ministrijas padotībā esošo iestāžu publiskie pārskati atrodami iestāžu mājaslapās.

Pārskata periodā EM bija valsts kapitāla daļu turētāja šādās **kapitālsabiedrībās**:

* valsts akciju sabiedrībā „Privatizācijas aģentūra” (PA) (100%);
* akciju sabiedrībā „Latvenergo” (100%);
* sabiedrībā ar ierobežotu atbildību „Latvijas Nacionālais akreditācijas birojs” (LATAK) (100%);
* sabiedrība ar ierobežotu atbildību “Latvijas standarts” (100%);
* sabiedrībā ar ierobežotu atbildību „Latvijas Nacionālais metroloģijas centrs” (LNMC) (100%);
* akciju sabiedrībā „Attīstības finanšu institūcija Altum” (ALTUM) (30%);
* akciju sabiedrībā „Rīgas siltums” (48,995%);
* akciju sabiedrībā „Latvijas gāze” (0,00021%);
* akciju sabiedrībā “Conexus Baltic Grid” (0,00029%).

2017.gada 1.augustā valsts sabiedrība ar ierobežotu atbildību "Standartizācijas, akreditācijas un metroloģijas centrs" tika reorganizēta, sadalīšanas ceļā izveidojot divas sabiedrības: sabiedrība ar ierobežotu atbildību “Latvijas nacionālais akreditācijas birojs” un sabiedrība ar ierobežotu atbildību “Latvijas standarts”.

2017.gadā tika izstrādāta un apstiprināta jauna [*Ekonomikas ministrijas darbības stratēģija 2017.-2019.gadam*](https://www.em.gov.lv/files/attachments/2017-11-28_12_58_42_EM%20STRATEGIJA.pdf), kurā kopsavilkts skatījums uz nepieciešamo attīstību visās EM kompetences jomās. Stratēģijā bija nosprausts **EM galvenais virsmērķis nākamajām programperiodam** – veicināt līdzsvarotas un konkurētspējīgas tautsaimniecības attīstību, izstrādājot ekonomisko politiku, organizējot un koordinējot tās īstenošanu, nodrošinot Latvijas valsts interešu pārstāvību, kā arī attīstot un pilnveidojot dialogu ar uzņēmējus un sabiedrību pārstāvošajām nevalstiskajām organizācijām. Latvijas tautsaimniecībai vidējā termiņā būtu jāpanāk sabalansētu izaugsmi 5% gadā.

# Ministrijas 2017.gadā īstenotās politikas, darbības virzieni un rezultāti

Virsmērķa sasniegšanai noteiktas arī darbības, kas veido pamatu turpmākai Latvijas tautsaimniecības izaugsmes paātrināšanai, konkurētspējas stiprināšanai un līdzsvarotai attīstībai, kas būtu balstīta uz inovatīviem risinājumiem un cilvēkkapitāla attīstību un plašāku iesaisti. Nepieciešamās darbības veido sešu pamatvirzienu kopu, kurā visi virzieni ir savstarpēji saistīti un papildina viens otru, veicinot gan katra atsevišķa virziena turpmāko attīstību, gan virsmērķa sasniegšanu.

|  |  |
| --- | --- |
| Darbības virziens: Produktivitātes paaugstināšana | |
| **1.attēls.** Produktivitāte faktiskajās cenās tautsaimniecībā, % no ES-28 vidējā rādītāja  *Avots: Eurostat datu bāze, CSP dati, EM aprēķini* | Latvijas ilgtspējīgas izaugsmes galvenais priekšnosacījums būtu saistāms ar produktivitātes paaugstināšanu. Tāpēc EM darbības virziena **“Produktivitātes paaugstināšana”** stratēģiskais mērķis bija līdz 2019.gadam Latvijas produktivitātes līmenim sasniegt vismaz pusi no ES vidēja rādītāja.  2017.gada ietvaros Latvijas tautsaimniecības produktivitātes līmenis paaugstinājās par 2,5 procentu punktiem salīdzinājumā ar iepriekšējo gadu un sasniedza 46 % no ES līmeņa (skat. 1.attēlu).  Produktivitātes paaugstināšanas darbības virziena attīstību raksturojošo rādītāju dinamika un skaitliskais progress 2017.gadā atspoguļots 2.pielikumā. |
|  |
| Darbības virziens: Eksporta veicināšana | |
| **2.attēls.** Preču un pakalpojumu eksports, % IKP  *Avots: CSP datu bāze* | Latvijas ekonomikas izaugsme vidējā termiņā ir būtiski atkarīga no eksporta ienākumu pieauguma. Tas ir saistīts ar ģeogrāfisku eksporta iespēju paplašināšanos, spēju iekļauties starptautiskās produktu ķēdēs un augstākas pievienotās vērtības produkcijas ražošanu. Tāpēc EM darbības virziena **“Eksporta veicināšana”** ietvaros stratēģiskais mērķis nosaka līdz 2019.gadam Latvijas preču un pakalpojumu eksporta ieguldījuma daļā sasniegt 62% no Iekšzemes produkta (IKP). Šī daļa 2017.gadā pieauga par 0,5 procentu punktiem salīdzinājumā ar iepriekšējo gadu un sasniedza 60,5 % no IKP (skat. 2.attēlu).  Eksporta veicināšanas virziena attīstību raksturojošo rādītāju dinamika un skaitliskais progress 2017.gadā atspoguļots 3.pielikumā. |
|  |
| Darbības virziens: Investīciju veicināšana un piesaiste | |
| **3.attēls.** Bruto pamatkapitāla veidošana  *Avots: CSP datu bāze* | Tik mazā valstī kā Latvija nereti investīciju apjoms raksturojās ar nozīmīgām svārstībām atkarībā no atsevišķu lielo uzņēmumu veiktajām vai neveiktajām investīcijām, kā arī ES fondu finanšu perioda cikliskuma. EM darbības virziena **“Investīciju veicināšana un piesaiste”** stratēģiskais mērķis bija periodā no 2017.gada līdz 2019.gadam investīciju vidējo gada pieaugumu pacelt līdz 7,5% līmenim. 2017.gadā investīcijas (bruto pamatkapitāla veidošana) Latvijas ekonomikā pieauga par 16 % salīdzinājumā ar negatīvo investīciju pieaugumu iepriekšējā gadā. Turklāt 2017.gadā investīciju līmenis veidoja jau gandrīz 20 % no IKP. Investīciju veicināšanas un piesaistes virziena attīstības raksturojošo rādītāju dinamika un skaitliskais progress 2017.gadā atspoguļots 4.pielikumā. |
|  |
| Darbības virziens: Cilvēkkapitāla attīstība | |
| **4.attēls.** Iedzīvotāju iesaistīšanās līmenis mūžizglītībā, % no iedzīvotājiem vecumā no 25 līdz 64 gadiem  *Avots: Eurostat datu bāze (Adult participation in learning)* | Viens no būtiskākajiem tautsaimniecības izaugsmes ierobežojošiem faktoriem nākamajos gados Latvijai var kļūt darbaspēka iztrūkums, īpaši apstrādes rūpniecībā un IKT nozarē. Toties izmaiņas formālā izglītībā atstāj relatīvi mazu ietekmi uz vidēja termiņa problēmas risinājumu. Tāpēc profesionālās kvalifikācijas uzlabošanai un darba tirgus disproporciju mazināšanai nozīmīga loma ir efektīvai pieaugušo apmācību tālākizglītības sistēmai.  EM darbības virziena **“Cilvēkkapitāla attīstība”** stratēģiskais mērķis bija līdz 2019.gadam palielināt Latvijas iedzīvotāju vecumā no 25 līdz 64 gadiem iesaistīšanās līmeni mūžizglītībā līdz 12%. 2017.gadā šīs līmenis palielinājās līdz 7,5% salīdzinājumā ar iepriekšējā gada līmeni 7,3% apmērā (skat. 4.attēlu). Cilvēkkapitāla attīstības virziena raksturojošo rādītāju dinamika un skaitliskais progress 2017.gadā atspoguļots 5.pielikumā. |
|  |
| Darbības virziens: Inovācijas veicināšana | |
|  | Lai arī Latvija ir iekļauta Eiropas “vidējo inovatoru” valstu grupā, tomēr vājās vietas Latvijas inovāciju sistēmā ir saistītas ar nepietiekamu izcilo zinātnisko publikāciju skaitu, uzņēmumu zemiem izdevumiem P&A, privātā sektora investīciju trūkumu tehnoloģiskajai attīstībai, kā arī nepietiekamo uzņēmumu sadarbību ar zinātnes sektoru. Tāpēc EM darbības virziena **“Inovācijas veicināšana”** stratēģiskais mērķis bija līdz 2019.gadam nodrošināt inovācijas sistēmas efektīvu funkcionēšanu, lai attīstītu zināšanu pārneses vidi un stiprinātu uzņēmumu inovācijas kapacitāti. 2017.gadā ES fondu ietvaros īstenotas vairākas aktivitātes, kas veicināja zināšu un tehnoloģiju pārneses procesu attīstību, sekmēja uzņēmumu un pētniecības sektora sadarbību, ražošanas procesu modernizāciju un efektivitāti, uzņēmumu darbinieku kvalifikācijas celšanu, kā arī sabiedrības motivēšanu iesaistīties uzņēmējdarbības un inovācijas aktivitātēs. Inovācijas veicināšanas virziena raksturojošo rādītāju dinamika un skaitliskais progress 2017.gadā atspoguļots 6.pielikumā. |
| Darbības virziens: Uzņēmējdarbības veicināšana (t.sk. uzņēmējdarbības vides uzlabošana) un infrastruktūras attīstība | |
| \\FLS5\Strategiskas planosanas un resursu vadibas departaments\Strategijas nodala\SP\Publiskie pārskati\2017\Bildes\IM_4_4_EM_pakalpojumi_uznemejdarbibai.bmp | Viens no priekšnosacījumiem investīciju piesaistei, produktivitātes un konkurētspējas paaugstināšanai, un ekonomiskās izaugsmes veicināšanai ir stabila, investoriem un komersantiem labvēlīga uzņēmējdarbības vide. Tāpēc EM darbības virziena **“Uzņēmējdarbības veicināšana”** stratēģiskais mērķis bija nodrošināt pievilcīgas uzņēmējdarbības vides radīšanu, kas balstīta uz likumdošanas procesa caurskatāmību, uzņēmumu darbību neapgrūtinošu tiesisko normu ievērošanu, kā arī ērti lietojamu un uz tirgus vajadzībām orientētu valsts pārvaldes pakalpojumu sniegšanu. Ministru kabinetā (MK) 2017.gada 15.martā apstiprināja [*Uzņēmējdarbības vides pilnveidošanas pasākumu plānu*](https://likumi.lv/doc.php?id=289463&version_date=17.03.2017). Tā ietvaros 2017.gadā tika īstenoti 46 pasākumi, par kuru izpildi noteiktos termiņos bija atbildīgas dažādas valsts institūcijas. Šo institūciju darbībai ir liela ietekme arī uz Latvijas rādītājiem *Doing Business* pētījumā, lai sasniegtu izcilu uzņēmējdarbības vidi. Uzņēmējdarbības veicināšanas virziena raksturojošo rādītāju dinamika un skaitliskais progress 2017.gadā atspoguļots 7.pielikumā. |

# Ministrijas prioritāro pasākumu izpilde

Atbilstoši ***Ekonomikas ministrijas darbības stratēģijā 2017.-2019.gadam*** noteiktiem darbības virzieniem EM 2017.gadam paredzēja 18 prioritārus pasākumus, kuru īstenošana veidoja pamatu visai ministrijas darbībai pārskata periodā.

|  |
| --- |
| Pasākumi cilvēkkapitāla uzlabošanai |

21.gadsimtā notiekošās straujās pārmaiņas un sasniegumi zinātnes un tehnoloģiju attīstībā un jaunu darba veidu parādīšanās, nosaka nepieciešamību sabiedrībā pēc nepārtrauktas zināšanu un prasmju pilnveides un jaunu zināšanu un prasmju apgūšanas, lai spētu konkurēt darba tirgū. Latvijas turpmākai sabalansētai ekonomikas izaugsmei būtiska ir tautsaimniecības pārstrukturizācija, kas vērsta uz produktivitātes līmeņa paaugstināšanu, augstas pievienotās vērtības preču un pakalpojumu ražošanu. Tam nepieciešams labi izglītots un nepārtraukti izglītības procesā iesaistīts darbaspēks.

Ņemot vērā demogrāfijas tendences, galvenie Latvijas ekonomikas izaicinājumi ir darbaspēka novecošanos un atbilstošas kvalifikācijas darbinieku trūkums. Saskaņā ar EM prognozēm, turpmākajos gados situācija darba tirgū kļūs vēl saspringtāka, kas var kavēt ekonomikas izaugsmi. Latvijas iedzīvotāju skaits darbaspējas vecumā nākamo 5 gadu laikā samazināsies par vairāk nekā 16 tūkstošiem cilvēku, savukārt bezdarba līmenis pietuvosies 6%.

Lai mazinātu identificētās darba tirgus neatbilstības, problēmas ir jārisina kompleksi. Kopš 2016.gada darbojas **Nodarbinātības padome** trīs ministru (ekonomikas, izglītības un zinātnes un labklājības) sastāvā, ar mērķi saskaņot starpresoru sadarbību darba tirgus reformu plānošanā, ieviešanā un uzraudzībā un tādējādi mazināt neatbilstības darba tirgū. Nodarbinātības padome ir platforma, kur diskutēt un rast risinājumus vajadzīgajām pārmaiņām izglītības sistēmā un darba tirgus politikā, lai nodrošinātu Latvijas iedzīvotājiem labāku darbu ar lielāku algu, savukārt Latvijas uzņēmumiem atbilstošus speciālistus. Īpašu uzmanību Nodarbinātības padome ir pievērsusi jautājumiem par ieguldījumu cilvēkkapitālā un darbaspēka (īpaši mazkvalificētā darbaspēka) prasmju attīstībai. Padome vienojusies prioritārajos pārkārtojumos ietvert: pieaugušo izglītības sistēmas izveidošanu, modernu un kvalitatīvu vispārējo izglītību, studējošo skaita pieaugumu STEM virzienos, darba devēju aktīvāku iesaisti izglītības piedāvājuma veidošanā, jauniešu prasmju un nodarbinātības uzlabošanu. Kā neatliekamu uzdevumu padome izvirzījusi efektīvas, ilgtspējīgas un visaptverošas pieaugušo izglītības sistēmas izveidi, kas spētu ātri pielāgoties tirgus vajadzībām, tādējādi salīdzinoši īsākā laikā mazinātu disproporcijas darba tirgū. 2017.gadā MK apstiprināja padomes priekšlikumus veicamajiem pasākumiem un izmaiņām normatīvajā regulējumā, kas motivētu profesionālās izglītības iestādes, darba devējus un iedzīvotājus iesaistīties pieaugušo izglītībā (detalizētāk skat. [*Informatīvo ziņojumu “Par Nodarbinātības padomes ietvaros identificēto pasākumu kopumu un to izpildes termiņiem”*](http://tap.mk.gov.lv/mk/tap/?pid=40414957)).

Latvijas tautsaimniecība saskaras ar būtiskām strukturālajām izmaiņām. Lai sagatavotos un pielāgotos šīm izmaiņām, ir nepieciešams ieviest **darba tirgus apsteidzošo pārkārtojumu sistēmu** (DATAPS) un sekmēt vienotu izpratni par vēlamo mērķi un reālajām iespējām, kā arī pieņemt lēmumus, kas nodrošinās gan vidējā termiņa, gan ilgtermiņa atdevi. Sistēma ietver īstermiņa, vidēja termiņa un ilgtermiņa darba tirgus prognozes, kā arī pastāvīgu starpnozaru nodarbinātības un izglītības politiku veidošanā un īstenošanā iesaistīto institūciju tīklu un organizatorisko sadarbības modeli. Darba tirgus apsteidzošie pārkārtojumi nepieciešami, lai savlaicīgi risinātu neatbilstības darba tirgū. Lai šo sistēmu attīstītu, EM kopš 2017.gada sākuma īsteno pētījumu „Darba tirgus apsteidzošo pārkārtojumu sistēmas izveides iespējas un vidēja un ilgtermiņa darba tirgus prognožu sasaiste ar rīcībpolitiku”, kas tiek izstrādāts Eiropas Sociālā fonda projekta „Darba tirgus prognozēšanas sistēmas pilnveide” ietvaros. Mērķis ir izpētīt un pilnveidot esošo darba tirgus apsteidzošo pārkārtojumu sistēmu, lai nodrošinātu savlaicīgāku un saskaņotāku valsts institūciju un nevalstisko organizāciju savstarpējo sadarbību darba tirgus pārmaiņu paredzēšanā un nepieciešamo pārkārtojumu ieviešanā, t.sk., paplašināt vidēja un ilgtermiņa darba tirgus prognožu izmantošanu rīcībpolitikas veidošanā. Pētījuma ietvaros 2017.gadā veikta esošās darba tirgus apsteidzošo pārkārtojumu sistēmas izpēte Latvijā un ārzemēs, apzināts iesaistīto pušu un darba devēju viedoklis par nepieciešamajiem uzlabojumiem un identificēti svarīgākie sistēmas elementi. Rezultātā izstrādāti priekšlikumi sistēmas pilnveidei un uzsākta organizatoriskā modeļa izstrāde ar mērķi nodrošināt koordināciju, dalot atbildību iesaistīto pušu starpā, nosakot jau konkrētas iesaistīto institūciju funkcijas un paplašinot darba tirgus prognožu interpretāciju vairākos posmos. Sistēmas organizatoriskā modeļa pilnveide tiks turpināta, sadarbojoties visām iesaistītajām pusēm.

Papildus izpētīts, kā pilnveidot esošo prognozēšanu, uzlabojot ievades datu kvalitāti un nosakot alternatīvu datu avotu izmantošanas iespējas, kā arī definējot nepieciešamos uzlabojumus izmantojamo datu jomā. Izpētītas arī EM vidēja un ilgtermiņa darba tirgus prognožu dimensiju skaita paplašināšanas iespējas.

|  |
| --- |
| Zināšanu un augsti kvalificēta darbaspēka piesaiste |

2017.gadā EM turpināja darbu pie pasākumu īstenošanas darbaspēka pieejamības veicināšanai, t.sk. pie viedās imigrācijas veicināšanas un darba ar diasporu. Viedās imigrācijas veicināšanas ietvaros īstenotas vairākas aktivitātes ar mērķi uzlabot augsti kvalificētu ārvalstu speciālistu piesaisti Latvijas darba tirgum. 2017.gada 2.februārī Saeimā tika apstiprināti IEM iesniegtie grozījumi Imigrācijas likumā, t.sk. EM sagatavotie priekšlikumi, kas paredzēja:

* izstrādāt kārtību, kādā profesionālo pieredzi var atzīt par derīgu ES zilās kartes (speciāls darba atļaujas veida) saņemšanai (grozījumi Uzturēšanās atļauju noteikumos);
* izstrādāt sarakstu ar profesijām, kurās piemērojami atvieglojumi piesaistot augsti kvalificētu darbaspēku no ārvalstīm (profesiju saraksts);
* ieviest jaunu uzturēšanās atļaujas veidu jaunuzņēmumu dibinātājiem (jaunuzņēmumu jeb “start-up” uzturēšanās atļauja).

Īstenojot minētos uzdevumus EM 2017.gadā izstrādāja un MK 2018.gada 20.februārī apstiprināja noteikumus Nr.108 [*“Specialitātes (profesijas), kurās prognozē būtisku darbaspēka trūkumu un kurās darbā Latvijas Republikā var uzaicināt ārzemniekus”*](https://likumi.lv/doc.php?id=297537). Profesiju sarakstā iekļautas 303 specialitātes (profesijas), kurās strādājošajiem trešo valstu pilsoņiem paātrināts darba atļauju noformēšanas process:

* ja ārzemnieks pieprasīs ES zilo karti (speciāls darba atļaujas veids), tad uz tā atalgojumu tiks attiecināts šāds minimālās algas kritērijs – vidējai darba samaksai iepriekšējā gadā piemērojot koeficientu 1.2 pašreizējā koeficienta 1.5 vietā.
* pārējiem nodarbinātajiem (kas noformē parasto darba atļauju, ne ES zilo karti) saīsināts termiņš vakancei, kas darba devējam ir jāpiesaka Nodarbinātības valsts aģentūrā pirms ārzemnieka uzaicināšanas – no mēneša uz 10 darba dienā.

Prognozējams, ka veikto izmaiņu rezultātā izsniegto darba atļauju skaits minētajās profesijās pieaugs par 200-300 darba atļaujām gadā, tādejādi mazinot spriedzi darba tirgū*.*

2017.gadā EM arī ir izstrādājusi MK noteikumu projektu [*“Grozījumi Uzturēšanās atļauju noteikumos”*](http://tap.mk.gov.lv/lv/mk/tap/?pid=40442332&mode=mkk&date=2018-05-07), kas paredz noteikt kārtību, kādā vismaz piecus gadus ilgu profesionālo pieredzi var atzīt par derīgu ES zilās kartes saņemšanai, ja ārzemniekam nav augstākās izglītības profesijā, kurā viņš tiks nodarbināts Latvijā. Sagaidāms, ka noteikumu projekta apstiprināšanas gadījumā izsniegto atļauju skaits varētu pieaugt par ne vairāk kā 50 gadā. Vienlaikus, ņemot vērā to, ka minētās atļaujas tiek izsniegtas augsti kvalificētiem speciālistiem pamatā IKT jomā, tam būs pozitīva ietekme uz nozares attīstību.

Turpinot darbu pie viedās imigrācijas veicināšanas, EM ir izstrādājusi un publicējusi LIAA interneta vietnē ([*http://workinlatvia.liaa.gov.lv/*](http://workinlatvia.liaa.gov.lv/)*)* informatīvo ceļvedi par darba atļauju noformēšanas procesu.

Vienlaikus, īstenojot darbu pie prioritārā uzdevuma īstenošanas EM ir aktīvi uzraudzījusi LIAA stratēģijas darbam ar diasporu izstrādi. Stratēģija izstrādāta ar mērķi veicināt diasporas iesaisti eksporta, investīciju piesaistes un zināšanu un tehnoloģiju pārneses veicināšanā. Dokuments kalpos kā papildinošs elements jau esošajām LIAA aktivitātēm, kuras ir vērstas uz Latvijas uzņēmumu konkurētspējas veicināšanu starptautiskajos tirgos, ārvalstu investīciju apjomu pieaugumu un Latvijas popularizēšanu gan kā tūrisma galamērķi, gan kā inovācijas atbalstošu un veidojošu valsti.

|  |
| --- |
| Inovācijas atbalstošas zināšanu pārneses sistēmas pilnveide |

Inovācijas sistēmas pilnveidošanai 2017.gadā īstenotas vairākas aktivitātes, kas veicināja zināšu un tehnoloģiju pārneses procesu attīstību, sekmēja uzņēmumu un pētniecības sektora sadarbību, ražošanas procesu modernizāciju un efektivitāti, uzņēmumu darbinieku kvalifikācijas celšanu, kā arī sabiedrības motivēšanu iesaistīties uzņēmējdarbības un inovācijas aktivitātēs.

Pārskata perioda ietvaros tika uzsākta aktīva **“Tehnoloģiju pārneses programmas”** īstenošanas fāze, nodrošinot nepieciešamo kompetenču izveidi (piem., tehnoloģiju skautu piesaiste LIAA), nodrošinot atbalsta pakalpojumu sniegšanu komersantiem, kā arī organizējot pētniecības organizāciju pārstāvju prezentāciju sesijas ar nolūku identificēt idejas ar augstu komercializācijas potenciālu. Kopumā 2017.gadā tika apstiprināti 40 komercializācijas projekti, kā rezultātā tiks attīstītas zinātības kompetences, palielināti pētniecības organizāciju ienākumi no pētījumu rezultātu komercializēšanas un veicināta inovācijas aktivitāte. Programmas ietvaros tika atbalstīti arī 10 mikro, mazie un vidējie uzņēmumi, kas, izmantojot tehnoloģiju un zināšanu pārnesi, nākotnē radīs jaunus vai būtiski uzlabotus produktus vai tehnoloģijas, tādējādi paaugstinot savu konkurētspēju.

Pārskata periodā turpinājās aktīva **“Kompetences centru”** programmas īstenošana, kuras ietvaros darbojās astoņi kompetences centri: Viedo materiālu un tehnoloģiju kompetences centrs, Farmācijas, biomedicīnas un medicīnas tehnoloģiju kompetences centrs, Informācijas un komunikāciju tehnoloģiju kompetences centrs, Viedo inženiersistēmu, transporta un enerģētikas kompetences centrs, Latvijas pārtikas kompetences centrs, Meža nozares kompetences centrs, Mašīnbūves kompetences centrs, Latvijas elektrisko un optisko iekārtu ražošanas nozares kompetences centrs. Kopumā šajos kompetences centros bija iesaistīts 141 komersants, kas īstenoja 175 pētījumus.

Eiropas Komisijas (EK) pārstāvji 2018. gada 22. februārī ES mājā, Rīgā prezentēja ziņojumu “*Latvian Research Funding System. Final Report*”, kurā kompetences centri minēti kā **sekmīgākā no inovāciju atbalsta programmām Latvijā**, radot sadarbību starp zinātniskajām institūcijām un industriju komersantiem.

Pārskata periodā turpinājās arī aktīva programmas **“Atbalsts nodarbināto apmācībām”** īstenošana. Programmas ietvaros 10 nozaru asociācijas no apstrādes rūpniecības, IKT un izmitināšanas nozarēm ir apmācījušas jau 6410 nodarbinātos no 429 komersantiem. Programmas mērķis bija paaugstināt nodarbināto kvalifikāciju, it īpaši darbam ar modernām iekārtām un tehnoloģijām.

Pārskata periodā programmas **“Atbalsts jaunu produktu ieviešanai ražošanā”** ietvaros tika uzsākta 17 modernu ražošanas iekārtu un inovatīvu ražošanas tehnoloģiju ieviešanas projektu īstenošana. Projektu īstenošanas rezultātā komersantiem pieaugs uzņēmējdarbības izaugsmes potenciāls un produktivitāte.

Lai veicinātu sabiedrību un uzņēmējus pievērsties inovatīvu risinājumu izstrādei un motivētu komercdarbības uzsākšanu, pārskata periodā tika aktīvi turpināts darbs pie “Inovāciju motivācijas programmas” īstenošanas. Kā viens no būtiskiem programmas pasākumiem potenciālajiem komercdarbības uzsācējiem jāmin ikgadējais Latvijas skolēnu mācību uzņēmumu (SMU) gadatirgus “CITS BAZĀRS”, kurā piedalījās 159 SMU no visas Latvijas. Pasākuma mērķis bija paplašināt jauniešu redzesloku un sniegt iespēju jauniešiem iegūt uzņēmējdarbības pieredzi dabiskos brīvā tirgus konkurences apstākļos.

|  |
| --- |
| Strauji augošu uzņēmumu (start-up) veidošanās |

Veicinot augošu jaunuzņēmumu (start-up) veidošanos Latvijā un sekmējot pētniecības attīstību un pētniecības produktu komercializāciju, 2017.gada 1.janvārī spēkā stājās EM izstrādātais “Jaunuzņēmumu darbības atbalsta likums”, kas jaunuzņēmumiem piedāvā atbalsta programmas nodokļu atvieglojumu veidā un augsti kvalificētu darbinieku piesaistei.

Ar mērķi sekmēt pieteikšanos jaunuzņēmumu atbalsta programmām, 2017.gada nogalē EM izstrādāja un Saeimā iesniedza [*grozījumus Jaunuzņēmumu darbības atbalsta likumā*](https://likumi.lv/ta/id/298652-grozijumi-jaunuznemumu-darbibas-atbalsta-likuma), kas paredzēja paplašināt šī tiesiskā akta tvērumu, papildinot atbalsta saņēmēju loku, un pielāgot likumu reālajai nozares praksei un likumā noteiktajam atbalstam, ļaujot kvalificēties jaunuzņēmumiem, kas ieguldījumus saņēmuši konvertējamā aizdevuma un daļu emisijas uzcenojuma veidā, kā arī paplašinot kvalificēta riska kapitāla investora definējumu. Atbalstu likuma izpratnē varēs saņemt jaunuzņēmumi, kas saņēmuši agrīnas riska kapitāla investīcijas no biznesa eņģeļiem un akcelerācijas platformās.

Lai nodrošinātu veiksmīgu jaunuzņēmumu ekosistēmas attīstību, 2017.gadā tika uzturēts regulārs dialogs ar start-up kopienas pārstāvjiem un sadarbībā ar nozares ekspertiem tika izstrādāts Rīcības plāns jaunuzņēmumu ekosistēmas attīstībai, kas paredzēja pasākumus piecos prioritārajos virzienos:

* veidojot Latvijas jaunuzņēmumu vides atpazīstamību, mārketingu,
* veidojot efektīvu jaunuzņēmumu vides pārvaldību,
* veidojot modernu un efektīvu regulējumu jaunuzņēmu attīstības veicināšanai,
* veicinot investoru un klientu piesaisti Latvijas jaunuzņēmumiem;
* nodrošinot Latvijas jaunuzņēmumu komandu attīstību un talantu piesaisti.

Veicinot Latvijas jaunuzņēmumu ekosistēmas starptautisko atpazīstamību 2017.gadā nodrošināta Latvijas jaunuzņēmumu dalība starptautiskās jaunuzņēmumu un tehnoloģiju konferencēs, tai skaitā organizētas Ministru prezidenta biedra Ekonomikas ministra vizītes uz Izraēlu, ASV, Somiju.

|  |
| --- |
| Birokrātijas mazināšana mazajiem uzņēmējiem |

Ar mērķi mazajiem uzņēmējiem mazināt birokrātiju [*Uzņēmējdarbības vides pilnveidošanas pasākumu plānā*](https://likumi.lv/ta/id/289463-par-uznemejdarbibas-vides-pilnveidosanas-pasakumu-planu) tika paredzēti vairāki pasākumi. Šo pasākumu ieviešanas ietvaros 2017.gadā EM ir pilnveidojusi mikrouzņēmumu nodokļa (MUN) regulējumu [*Mikrouzņēmumu nodokļu likumā*](https://likumi.lv/doc.php?id=215302) un [*patentmaksu regulējumu*](https://likumi.lv/doc.php?id=296734). Lai arī sākotnēji diskusijas bija par MUN režīma pārskatīšanu, pēc EM priekšlikuma tika nolemts saglabāt MUN režīmu, piemērojot vienkāršu un saprotamu nodokļu samaksas risinājumu un vienotu nodokļa likmi 15% apmēra no apgrozījuma. Arī turpmāk MUN režīms kalpos kā atbalsts uzņēmējdarbības uzsācējiem un uzņēmumiem ar mazu ikgadēju apgrozījumu (no 2018.gada pieļaujamais apgrozījums vienādots ar PVN reģistrācijas slieksni 40 000 *euro* gadā).

Vienlaikus jaunais regulējums paredzēja, ka darbinieku sociālās garantijas no mikrouzņēmumu nodokļa maksātāja valsts budžetā iemaksātā mikrouzņēmumu nodokļa 80% tiek novirzītas VSAO iemaksu kontā. Turklāt tiek paredzēta iespēja darbiniekam sniegt tiesības brīvprātīgi pievienoties valsts sociālajai apdrošināšanai, šo informāciju ietverot darba līgumā. Negodīgas konkurences nepieļaušanai MUN likums jau paredzēja ierobežojumus un arī turpmāk Valsts ieņēmumu dienests (VID) aktīvi tos kontrolēs. Papildus tam, no 2019.gada paredzēts, ka darbinieks vienlaicīgi var tikt nodarbināts tikai vienā mikrouzņēmumā.

Pēc EM priekšlikumiem pārskata periodā tika uzlabots patentmaksas režīms, saglabājot iespēju šo režīmu izmantot noteiktās profesijās, kā arī paredzot samazināto patentmaksas režīmu arī personām ar I. un II. grupas invaliditāti un nosakot vienotu patentmaksas apmēru – attiecīgi 50 *euro* un 100 *euro* apmērā.

Vienlaikus, lai meklētu jaunus risinājumus ērtākai nodokļu nomaksai EM turpināja darbu pie viena konta ieviešanas visiem nodokļu maksājumiem, kā arī vienkāršotas nodokļu samaksas no kredītiestādes konta. [*Valsts nodokļu politikas pamatnostādnēs 2018.-2021.gadam*](https://likumi.lv/ta/id/291013-par-valsts-nodoklu-politikas-pamatnostadnem-2018-2021-gadam) bija iekļauts uzdevums ieviest brīvprātīgu risinājumu nodokļu maksātājiem, kuri maksā nodokli no apgrozījuma – saimnieciskās darbības ieņēmumu kontu (skat. 3.2.9.pasākumu). Nepieciešams rast tehnisko risinājumu komercbanku un nodokļu administrācijas savstarpējai sadarbībai nodokļa automātiskai aprēķināšanai un iekasēšanai. Vienkāršotais nodokļu nomaksas risinājums sākot ar 2018.gadu tiek ieviests Igaunijā. Tādējādi, vērtējot 0% birokrātijas modeļa ieviešanas iespējas nodokļu nomaksā, jāvērtē arī Igaunijā ieviestais vienkāršotais risinājums nodokļu nomaksā. EM aktīvi diskutē par iespējamo risinājuma pilotprojektu, piemēram, vieglo pasažieru pārvadājumu biznesā.

|  |
| --- |
| Uzņēmumu ienākuma nodokļu maiņa |

Ar mērķi radīt mērķtiecīgus nodokļu stimulus tautsaimniecības konkurētspējas stiprināšanai [*Uzņēmējdarbības vides pilnveidošanas pasākumu plānā*](https://likumi.lv/ta/id/289463-par-uznemejdarbibas-vides-pilnveidosanas-pasakumu-planu) tika paredzēts pasākums saistībā ar 0% UIN reinvestētās peļņas modeļa ieviešanu Latvijā (skat. 3.5.1.pasākumu).

2017.gadā pieņemtajās [*Valsts nodokļu politikas pamatnostādnēs 2018.-2021.gadam*](https://likumi.lv/ta/id/291013-par-valsts-nodoklu-politikas-pamatnostadnem-2018-2021-gadam) veiktas būtiskas izmaiņas nodokļu sistēmā. No 2018.gada 1.janvāra ir paredzēts ieviest pilnīgi jaunu uzņēmumu ienākuma nodokli, kas paredz 0% reinvestētai peļņai. Tagad uzņēmumu ienākuma nodokļa aprēķināšana un maksāšana tiek atlikta līdz ienākuma sadales brīdim, piemērojot 20% likmi peļņas sadales brīdī no bruto sadalāmā ienākuma. Atbilstoši minēto pamatnostādņu 2.1.uzdevumam Saeimā 2017.gada 28.jūlijā pieņemts jauns Uzņēmumu ienākuma nodokļa likums, kas stājās spēkā 2018.gada 1.janvārī.

Ar augstāk minētām izmaiņām nodokļu politikā tiks veicināti uzņēmumu ieguldījumi attīstībā, kā arī ekonomiskā izaugsme valstī kopumā. Sagaidāms, ka uzņēmumu ienākuma nodoklis 0% reinvestētai peļņai uzlabos uzņēmumu finanšu rādītājus un veicinās pašu kapitāla (nesadalītās peļņas) palielinājumu. Pašlaik daudziem uzņēmumiem pašu kapitāls ir mazs vai negatīvs. Pašu kapitāla nepietiekamība neļauj uzņēmumiem piesaistīt ārējo finansējumu, palielināt savu kredītspēju. Savukārt investīcijas rada jaunas iespējas uzņēmumu konkurētspējas palielināšanai. Tādējādi sagaidāms, ka mainoties nodokļu politikai, palielināsies uzņēmumu apgrozījums, peļņa, produktivitāte. Tas veicinās komercbanku kredītu izsniegšanu. Līdz ar to, sagaidāma straujāka ekonomikas izaugsme, eksporta pieaugums un konkurētspējas paaugstināšana.

|  |
| --- |
| Godīgo uzņēmēju motivēšana |

Lai radītu visus priekšnosacījumus nodokļu maksātāju un nodokļu administrācijas ciešākai sadarbībai, FM sadarbībā ar EM uzsāka darbu pie Padziļinātās sadarbības programmas pilnveidošanas un izstrādāja [*Konceptuālo ziņojumu par Padziļinātās sadarbības programmas darbību un tās attīstības modeli*](https://likumi.lv/ta/id/300025-par-konceptualo-zinojumu-par-padzilinatas-sadarbibas-programmas-darbibu-un-tas-attistibas-modeli), kas paredzēja būtiski pilnveidot esošo programmu, tādejādi sekmējot mūsdienīgu nodokļu administrācijas pieeju un vienlaikus koncentrējot valsts pusē esošos resursu uz “augstāka” riska nodokļa maksātājiem. Konceptuālajā ziņojumā bija paredzēti šādi uzlabojumi:

* Klientu segmentēšana 3.līmeņos – Bronzas, Sudraba un Zelta līmenī, paredzot saņemt gan finansiālus, gan nefinansiālus atbalsta pasākumus godīgiem komersantiem. Piedāvātais priekšlikums paredz paplašināt esošo programmas dalībnieku skaitu no 75 uz 2000 dalībniekiem, iekļaujot tajā arī mazos un vidējos uzņēmumus.
* Paplašināts priekšrocību klāsts: godprātīga nodokļu maksātāja atpazīstamības zīme, īpaši pakalpojumi (ātrāka apkalpošana), samazinātas prasības (mazāka birokrātija), partnerība (īpašs statuss, kas ļauj iespēju, piemēram, piedalīties VID konsultatīvajā padomē).
* Programmas administrēšanas un uzraudzības vienkāršošana: priekšlikums paredzēja automatizēt dalībnieku iekļaušanu programmā, balstoties uz VID risku vadības sistēmas datiem.
* Programmas paplašināšana: paredzēts, ka arī citas iestādes iesniegs priekšlikumus programmas atbalsta pasākumu paplašināšanai.

Ieviešot piedāvāto risinājumu, tiks sekmēta uzticama nodokļu maksātāju statusa popularizēšana, kas kalpos kā nodokļu nomaksas motivācijas rīks un marketinga instruments biznesa attiecību dibināšanā vai nostiprināšanā. Arī starptautiskie pētījumi apstiprina, ka padziļinātās sadarbības programmas ir savstarpēji izdevīgas nodokļu maksātājiem un nodokļu iestādēm. Ieguvumi ir saistīti ar atvieglotu administrēšanu un zemākām izmaksām gan nodokļu administrēšanai (auditam), gan nodokļu maksātājiem (saistību izpildei). Konceptuālais ziņojums par programmas pilnveidošanu 2018.gada 22.maijā apstiprināts MK.

|  |
| --- |
| Maksātnespējas regulējuma pilnveidošana |

Ņemot vērā šīs jomas nozīmīgumu sekmīgai tautsaimniecības attīstībai, EM kā viens no sadarbības partneriem ir aktīvi piedalījusies Maksātnespējas regulējuma pilnveides procesā gan sniedzot atzinumu par Tieslietu ministrijas (TM) sagatavoto likumprojekta “Grozījumi Maksātnespējas likumā” virzības laikā Ministru kabinetā, gan aktīvi darbojoties TM organizētājā Maksātnespējas likuma darba grupā, sniedzot savu viedokli, kas tika ņemts vērā uzlabojot regulējumu.

EM sagatavoja priekšlikumus attiecīgā regulējuma uzlabošanai, kas ir tikuši ņemti vērā un bija vērsti uz tiesiskās aizsardzības procesa regulējuma uzlabošanu un administratīvās sodīšanas funkcijas par savlaicīga maksātnespējas pieteikuma neiesniegšanu nodošanu Maksātnespējas administrācijai. Papildus tam EM izteikusi iebildumu pret tiesiskās aizsardzības procesa izmaksu palielināšanos, ja pieteikums ticis iesniegts otro reizi gada laikā.

Vienlaikus EM aktīvi piedalījās likumprojekta virzībā Saeimas Juridiskās komisijas Maksātnespējas likuma darba grupā, kā arī pašā komisijā sniedzot viedokli EM kompetences ietvaros, izvērtējot piedāvātā regulējuma ietekmi uz turpmāko tautsaimniecības attīstību. 2018.gada 31.maijā likumprojekts pieņemts 3.lasījumā. Turpmākā rīcība maksātnespējas jomā EM saistās ar sabiedrības informēšanu par regulējumu, jo īpaši pievēršot uzmanību tiesiskās aizsardzības procesa popularizēšanai.

|  |
| --- |
| Administratīvā sloga mazināšana būvniecībā |

2017.gadā lai veicinātu administratīvā sloga mazināšanu būvniecības procesā tika izstrādātā un pieņemta virkne normatīvo aktu. Tā 10.jūlijā spēkā stājās Grozījumi Būvniecības likumā, ar kuriem tika atvieglota izmaiņu izdarīšana būvniecības iecerē, tādējādi samazinot administratīvo slogu gan būvniecības ieceres īstenotājiem, gan arī būvvaldēm. Ar Grozījumiem Būvniecības likumā noteikts, ka vienīgās izmaiņas, kuras ir aizliegtas, ir izmaiņas būves galvenajā lietošanas veidā, citas izmaiņas ir atļautas. Ar izmaiņām var paredzēt arī būvprojektā minimālajā sastāvā vai būvprojektā neparedzētus pirmās vai otrās grupas inženierbūvju, pirmās grupas ēkas vai otrās grupas palīgēkas būvdarbus. Ar būvvaldi (vai institūciju, kura pilda būvvaldes funkcijas) ir saskaņojamas izmaiņas būves novietojumā, būvapjomā un fasādes risinājumā, un papildus būves. Citas izmaiņas ar būvvaldi (vai institūciju, kura pilda būvvaldes funkcijas) nav jāsaskaņo, bet būvniecības procesa dalībnieki, neaizskarot trešo personu tiesības tās var veikt savstarpēji vienojoties. Tāpat Būvniecības likuma grozījumos tika precizēta atkāpju un alternatīvo risinājumu saskaņošanas kārtība, nosakot institūcijas un gadījumus, kuros var saskaņot atkāpes un alternatīvos risinājumus.

2017.gada 1.maijā stājās spēkā “Grozījumi Ministru kabineta 2015.gada 30.jūnija noteikumos Nr.333 “Noteikumi par Latvijas būvnormatīvu LBN 201-15 “Būvju ugunsdrošība”” ar mērķi veicināt koksnes būvizstrādājumu izmantošanu jaunu ēku būvniecībā, palielinot būves augstākā stāva grīdas līmeņa atzīmi līdz 18 m (iepriekš līdz 8 m) un līdz 6 stāvu (iepriekš līdz 3 stāviem) augstas jaunas dzīvojamās un publiskas ēkas (piemēram, viesnīcas, viesu mājas, birojus, administratīvās ēkas) būvniecību. Grozījumu mērķis bija veicināt vairākstāvu koka apbūvi.

2017.gada 1.martā spēkā stājās “Grozījumi Ministru kabineta 2014.gada 2.septembra noteikumos Nr.529 “Ēku būvnoteikumi””. Tajos paredzēti papildu gadījumi, kādos nav nepieciešama būvniecības ieceres dokumentācija, piemēram, mainot ēkas ārdurvis, atjaunojot ārējās kāpnes un lieveņus, krāsojot fasādes apdari un jumta iesegumu (ja saskaņā ar pašvaldības apbūves noteikumiem saskaņota krāsu pase būvvaldē), un citos noteiktos gadījumos šādiem būvdarbiem nebūs nepieciešams atsevišķs saskaņojums no būvvaldes. Noteikumi paredz arī kādos gadījumos sezonas ēkas būvniecību var veikt bez būvniecības ieceres dokumentācijas (pirmās un otrās grupas vienstāva sezonas ēkas bez pamatiem (piemēram, siltumnīca, nojume, paviljons) ārpus publiskās ārtelpas), kā arī paredzēti citi atvieglojumi.

2017.gada 6.jūnijā spēkā stājās arī grozījumi “Atsevišķu inženierbūvju būvnoteikumos” ar kuriem noteikts, ka lai nodotu būvi ekspluatācijā, vairs netiek prasīta Kadastrālās uzmērīšanas lieta, pieļaujama jau esošas topogrāfiskās informācijas izmantošana projektēšanā.

2017.gada 24.novembrī spēkā stājās “Grozījumi Ministru kabineta 2014.gada 25.marta noteikumos Nr.156 “Būvizstrādājumu tirgus uzraudzības kārtība”” ar kuriem atļaut būvdarbos izmantot stiegrojuma tēraudu, kurš ir ieguvis atbilstības novērtējumu Eiropas Ekonomikas zonas dalībvalstu standartam un atbilst noteikumos izvirzītajām minimālajām prasībām, tādējādi vairs nav jāveic šāda stiegrojuma katras partijas vērtējumu.

|  |
| --- |
| Īres tiesiskā regulējuma pilnveide |

Ņemot vērā, ka kopš 1993.gada pastāvošais dzīvojamo telpu īres regulējums ir stipri novecojis, šobrīd nenotiek dzīvojamo māju būvniecība ar mērķi tos izīrēt. Minētais ir saistīts ar izīrētāja riskiem, kas, vienlaikus ņemot vērā to, ka īrnieku no dzīvojamām telpām var izlikt tikai prasības kārtībā, potenciālajiem īres namu attīstītājiem būvējamo īres namu izmaksas sadārdzina tik ievērojami (tā rezultātā sadārdzinās arī iespējamā īres maksa), ka šobrīd jaunu īres namu būvniecība nav rentabla. Tādēļ viena no EM prioritātēm 2017.gadā bija izstrādāt īres tiesisko regulējumu, kura mērķis būtu īres namu būvniecības un mājokļu pieejamības veicināšana, nodrošinot taisnīgu līdzsvaru starp izīrētāju un īrnieku interesēm. Šim mērķim pārskata periodā tika sagatavots likumprojekts [*"Dzīvojamo telpu īres likums"*](http://tap.mk.gov.lv/lv/mk/tap/?pid=40438759), kas tika atbalstīts MK 2018.gada 3.maija sēdē. Likumprojektā ir paredzēts pienākums visus īres līgumus reģistrēt zemesgrāmatā ar mērķi nodrošināt informācijas iegūšanu par noslēgtajiem īres līgumiem, kas var tikt izmantota gan īrnieku un izīrētāju strīdu risināšanai, gan arī ēnu ekonomikas apkarošanai, kā arī ir paredzēts, ka īres līgums būs saistošs dzīvojamās telpas ieguvējam tikai, ja tas ir nostiprināts zemesgrāmatā. Svarīgi piebilst, ka īres līguma reģistrācija zemesgrāmatā ir paredzēta bez maksas, līdz ar to neradot papildu izmaksas izīrētājam un īrniekam. Vienlaikus īres līguma reģistrācija zemesgrāmatā ļaus izskaust fiktīvos īres līgumus, kā arī pasargāt godprātīgos īrniekus izīrētāja maiņas gadījumā.

Nolūkā vairāk aizsargāt īrnieku intereses likumprojektā arī ir noteikts, ka izīrētājs varēs paaugstināt īres maksu tikai tad, ja īres līgumā būs paredzēti principi un kārtība īres maksas paaugstināšanai, piemēram, sasaiste ar gada vidējo inflāciju, plānotajiem izdevumiem vai paredzot periodisku īres maksas paaugstināšanu. Papildus tam likumā paredzēts princips, ka ģimenes locekļi patstāvīgas tiesības uz dzīvojamās telpas lietošanu neiegūst un nav solidāri atbildīgi par īres līguma saistībām.

**Infografika: Jaunā pieeja strīdu izšķiršanā starp izīrētāju un īrnieku**



*Avots: EM dati*

Būtiskas izmaiņas paredzētas arī īres līguma termiņa nosacījumos. Turpmāk īres līgumu vairs nevarēs noslēgt uz nenoteiktu laiku. Proti, īres līgums būs slēdzams tikai uz noteiktu laiku un, termiņam izbeidzoties, īrniekam būs pienākums atbrīvot dzīvojamo telpu, ja vien ar izīrētāju netiek noslēgts jauns īres līgums. Līguma termiņa kontekstā jānorāda, ka tāpat kā iepriekš, īrnieks bez īpaša pamata varēs uzteikt līgumu, iepriekš brīdinot izīrētāju. Savukārt izīrētājs joprojām līgumu varēs uzteikt tikai likumā noteiktajos gadījumos un termiņos. Likumprojekta pārejas regulējumā paredzēts, ka īres līgumi, kuri tika noslēgti pirms jaunā likuma spēkā stāšanās brīdim, būs jāieraksta zemesgrāmatā piecu gadu laikā no likuma spēkā stāšanās.

Līdztekus likumprojekta “Dzīvojamo telpu īres likums” izstrādei tika veikti ar jauno likumprojektu saistīti grozījumi Civilprocesa likumā, kas ievērojami paātrinās strīdu izšķiršanu starp izīrētāju un īrnieku un samazinās ar to saistītās izmaksas. Grozījumi paredz noteikt saistību bezstrīdus piespiedu izpildes kārtību, kas atvieglos strīdu izskatīšanas procesu gadījumos, ja ir beidzies īres līguma termiņš, vai ja ir izveidojies īres maksas parāds un šajos gadījumos īres tiesības ir nostiprinātas zemes grāmatā, kā arī ja īres līguma darbības laikā tiek atsavināts nekustamais īpašums, kurā dzīvojamās telpas ir izīrētas, bet īres tiesības nav nostiprinātas zemesgrāmatā. Šāds risinājums būtiski mazinās riskus potenciālajiem investoriem veikt ieguldījumus jaunu īres namu būvniecībā. Augstāk atspoguļotā infografikā (skat. 15.lp.) apskatāmi grozījumi Civilprocesa likumā, kas ir saistīti ar jauno pieeju strīdu izšķiršanā starp izīrētāju un īrnieku.

Lai arī mājokļu atbalsta programma 2017.gadā nebija iekļauta ministrijas galveno prioritāšu sarakstā, 2017.gadā tika paveikts nozīmīgs darbs mājokļu pieejamības veicināšanā, ievērojami palielinot to cilvēku loku, kam pieejamas garantijas pirmajai iemaksai mājokļa iegādei vai būvniecībai.

Iedzīvotāju vidū lielu atsaucību ieguvusi mājokļu atbalsta programma, kas atviegloja ģimenēm ar bērniem iespēju nodrošināt pirmo iemaksu kredītam mājokļa iegādei vai būvniecībai. Atbilstoši ALTUM datiem kopš 2014.gada līdz 2018.gada jūnijam programma palīdzējusi 8788 ģimenēm tikt pie atbilstoša lieluma mājokļiem.

2017.gadā programma tika paplašināta, vienlaikus veicot grozījumus likumā “Par palīdzību dzīvokļa jautājuma risināšanā” (kas stājās spēkā 2018.gada 1.janvārī), kā arī izstrādājot Ministru kabineta 2018.gada 20.februāra noteikumus Nr.95 “Noteikumi par valsts palīdzību dzīvojamās telpas iegādei vai būvniecībai”. Likuma grozījumi paredzēja, ka turpmāk garantiju pirmajai iemaksai kredītam mājokļa iegādei vai būvniecībai būs iespēja saņemt ne tikai ģimenēm ar bērniem, bet arī personām, kas nepārsniedz 35 gadu vecumu un ieguvušas augstāko vai profesionālo izglītību. Likumā arī tika noteikts, ka garantiju ģimenēm ar bērniem varēs izmantot personas ar kurām kopā dzīvo un kuru apgādībā ir bērns, kas nav sasniedzis 24 gadu vecumu, tādējādi paplašinot arī šo iedzīvotāju grupu, kas var saņemt atbalstu no programmas.

|  |  |
| --- | --- |
| Principa “Konsultē vispirms” ieviešanas valsts pārvaldē | |
| S:\Departamenta koplietosana\Konsultē vispirms projekts\Materiāli\Logo\KV_logo.jpg | Lai mainītu uzraudzības iestāžu un uzņēmēju savstarpējo sadarbību un veicinātu kopīgu izpratni par veicamajiem pienākumiem, EM 2017.gadā uzsāka „Konsultē vispirms” iniciatīvu. Sadarbībā ar uzraugošajām iestādēm ir izstrādātas [*vadlīnijas par “Konsultē vispirms” principa piemērošanu*](https://www.em.gov.lv/lv/nozares_politika/nacionala_industriala_politika/uznemejdarbibas_vide_/uznemejdarbibas_vides_uzlabosana/konsulte_vispirms_/vadlinijas/), iesākot labās prakses piemērus uzraudzības efektivitātes un uz klientu orientētu darbību veicināšanai iestādēs. |

2017.gada 15.jūnijā 23 Latvijas iestādes, premjers un ekonomikas ministrs parakstīja sadarbības memorandu, apņemoties ieviest **„Konsultē vispirms”** principu Latvijas uzraugošo iestāžu darbā. „Konsultē vispirms” principa īstenošana nav iespējama bez visu iesaistīto pušu līdzdalības, tāpēc arī četras lielākās uzņēmēju organizācijas, parakstot sadarbības memorandu, bija apliecinājušas savu apņemšanos celt biznesa kultūru un veicināt labprātīgu noteikto prasību izpildi savu biedru vidū. Lai veicinātu "Konsultē vispirms" principa atpazīstamību un atbildētu uz uzņēmēju jautājumiem, EM 2017.gadā piedalījās Latvijas tirdzniecības un rūpniecības kameras organizētajos reģionālajos uzņēmēju forumos Daugavpilī, Tukumā un Jēkabpilī.

Nozīmīgs aspekts „Konsultē vispirms” principa ieviešanā ir uzraugošo iestāžu darbinieki, kas ikdienā ir tiešā saskarē ar saviem klientiem (uzņēmējiem) gan sniedzot konsultācijas, gan veicot pārbaudes. Tāpēc, 2017.gadā izmantojot pieejamo Eiropas Sociālā fonda finansējumu, Valsts administrācijas skola sadarbībā ar EM ir izstrādājušas „Konsultē vispirms” apmācību programmu, kas paredzēta uzraugošo iestāžu darbiniekiem veiksmīgākai „Konsultē vispirms” ieviešanai.

Lai novērtētu progresu „Konsultē vispirms” iniciatīvas ieviešanā, EM 2017.gada nogalē ir izstrādājusi metodoloģiju, kas paredz novērtējuma veikšanu visās uzraugošajās iestādēs pēc vienotiem kritērijiem. Pirmie rezultāti novērtējumam plānoti 2018.gada nogalē, kas parādīs, kā iestādēm veicies, piemērojot „Konsultē vispirms” principu un sniegs ieteikumus rezultātu uzlabošanai turpmākajiem gadiem.

|  |
| --- |
| Uzņēmējdarbības vides digitalizācija |

2017.gadā tika uzsākts darbs pie iniciatīvas **“Viens pieteikums visam”** iespēju izpētes. Kā pilotprojekta joma tika izvēlēta skaistumkopšanas pakalpojumu sniegšana. Pilotprojekta mērķi bija identificēt iespējas digitālam risinājumam, kas būtiski atvieglotu uzņēmējdarbības uzsākšanu, samazinot tam nepieciešamo laiku un resursus, kā arī administratīvos šķēršļus pakalpojumu sniegšanai.

Iniciatīvas ietvaros ir veikta sākotnējā informācijas apkopošana par veicamajiem soļiem uzņēmējdarbības uzsākšanai Latvijā no uzņēmuma dibināšanas līdz reģistrēšanai nozares reģistrā. Informācijas analīzes gaitā tika apkopota informācija, kas pieejama oficiālo iestāžu interneta vietnēs un sagatavots materiāls ar prasībām, tai skaitā arī likumdošanā paredzētajām un veicamajiem soļiem uzņēmējiem, lai nodibinātu savu uzņēmumu skaistumkopšanas pakalpojumu nozarē.

Šajā procesā tika secināts, ka uzņēmējiem vairākkārt jāsniedz viena un tā pati informācija dažādās valsts pārvaldes iestādēs. Visbiežāk atkārtoti jāsniedz informācija par uzņēmumu (nosaukums, juridiskā un faktiskā adrese, kontaktinformācija utt.), darbības veidu, informācija par pamatkapitālu, kā arī atkārtoti jāiesniedz noteikti dokumenti, saistībā ar pakalpojumu sniegšanas vietu, telpām, atļaujas u.c. Optimizējot iesniedzamās informācijas klāstu un tās aprites kārtību digitāli, kā arī standartizējot atļauju pieprasīšanu, varētu izveidot vienu e-pieteikumu, kuru, uzņēmējam aizpildot, būtu iespējams dibināt uzņēmumu, reģistrēties nozares reģistros, kā arī pieteikties visu ar konkrētā pakalpojuma sniegšanu saistīto atļauju saņemšanai. Šāds e-pieteikums būtu pieejams *latvija.lv* portālā un ne tikai vienkāršotu uzņēmējdarbības uzsākšanu un ietaupītu laiku, bet arī veicinātu informācijas atkalizmantošanas principu valsts pārvaldes iestāžu darbā.

Papildus veiktajai analīzei tika organizētas vairākas tikšanās ar Vides un reģionālās attīstības ministriju, Valsts reģionālās attīstības aģentūru, Valsts ieņēmumu dienestu, Uzņēmumu reģistru, Rīgas domi, Rīgas būvvaldi, Autortiesību un komunicēšanas konsultāciju aģentūru un Latvijas Autoru apvienību, lai pārrunātu iespējas potenciālai kopīgai iestāžu sadarbībai vienota pieteikuma izstrādei, ar mērķi atvieglot administratīvo slogu uzņēmējiem, kas vēlas sniegt pakalpojumus skaistumkopšanas nozarē. Kopumā minētās iestādes pozitīvi vērtēja ideju un pauda gatavību turpmākai sadarbībai.

Ņemot vērā, ka 2017.gada 4.jūlija tika apstiprināti Ministru kabineta noteikumi Nr.400 “Valsts pārvaldes pakalpojumu portāla noteikumi”, kur 11.punkts paredz, ka uzņēmējdarbības jautājumos Vides aizsardzības un reģionālās attīstības ministrija un Valsts reģionālās attīstības aģentūra sadarbībā ar EM nosaka Portāla *latvija.lv* uzņēmējdarbības sadaļas attīstības mērķus, virzienus un satura principus, tika veikta sākotnējās idejas par principa “Viens pieteikums visam” digitālā risinājuma ietveršana, kā viena no komponentēm kompleksai pieejai par risinājumiem Portāla *latvija.lv* uzņēmējdarbības sadaļas uzlabošanai. Vides aizsardzības un reģionālās attīstības ministrija projektu par Portāla *latvija.lv* funkcionalitātes un satura pilnveidošanu, lai nodrošinātu pilnvērtīgāku valsts un pašvaldību pakalpojumu klāstu un pieejamību sabiedrībai, sadarbībā ar EM plāno īstenot līdz 2020.gadam.

Šajā kontekstā 2017.gada nogalē EM veica pasūtījumu pētījumam ar mērķi sagatavot priekšlikumus par Portāla uzņēmējdarbības sadaļas attīstības redzējumu – tās satura, struktūras, funkcionalitātes, lietojamības pielāgošanu uzņēmēja vajadzībām, kas noteiktā sistēmā sniegtu redzējumu par uzņēmējam draudzīgu Portāla uzņēmējdarbības sadaļas procesu virzību un saturu. Minētajos priekšlikumos par Portāla pilnveidošanu tiks integrēti arī sasniegtie rezultāti un paveiktais attiecibā uz iniciatīvu par principa “Viens pieteikums visam” īstenošanu.

|  |
| --- |
| EM atbildībā esošo ES fondu 2014.-2020.gadam programmu pieejamība |

2017.gadā EM ir aktīvi strādājusi pie ES fondu 2014. - 2020.gadam atbalsta programmu (pasākumu) izstrādes un ieviešanas inovāciju attīstības, uzņēmējdarbības konkurētspējas veicināšanas un energoefektivitātes paaugstināšanas jomā, tādējādi veicinot uzņēmējdarbības vides sakārtošanu un jaunu darba vietu rašanos, kā arī dodot iespēju gan uzņēmējiem, gan ēku īpašniekiem sakārtot apkārtējo vidi, padarot to gan izmaksu ziņā pieejamāku, gan ērtāku un drošāku.

Atbilstoši darbības programmas “Izaugsme un nodarbinātība” noteiktam, EM atbildībā atrodas trīs prioritārie virzieni:

* Pētniecība, tehnoloģiju attīstība un inovācijas;
* Mazo un vidējo komersantu konkurētspēja;
* Pāreja uz ekonomiku ar zemu oglekļa emisijas līmeni visās nozarēs.

Kopumā darbības programmas prioritāro virzienu ietvaros EM īsteno 20 dažādus ES fondu pasākumus 2014. - 2020.gada plānošanas periodā ar kopējo finansējumu 759,3 milj. *euro* (skat. 8. pielikumu). Pieskaitot arī nacionālo līdzfinansējumu, projektu īstenotājiem pieejamais atbalsts ir 881,8 milj. *euro*.

Līdz 2017.gada beigām projektu atlase un īstenošana bija uzsākta visās EM atbildībā esošajos pasākumos. Kopā ir uzsākta projektu īstenošana par 456 milj. *euro* jeb 60 % no pieejamā finansējuma. Projektu īstenotājiem no 2014. gada līdz 2017. gadam faktiski izmaksāti 75,7 milj. *euro*. Savukārt 2017.gada ietvaros izmaksāts 35,5 milj. *euro*.

Lai nodrošinātu pasākumu pieejamību prioritārajā virzienā **“Pētniecības, tehnoloģiju attīstības un inovācijas”**, EM 2017.gadā pilnveidoja esošos MK noteikumus ar mērķi nodrošināt normatīvo bāzi efektīvākai ES finansējuma apgūšanai un pieejamībai. Pārskata perioda ietvaros izstrādāja MK noteikumu projektu “Grozījumi Ministru kabineta 2016.gada 5.janvāra noteikumos Nr.2 "Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.1. pasākuma "Atbalsts jaunu produktu un tehnoloģiju izstrādei kompetences centru ietvaros" pirmās, otrās un ceturtās projektu iesniegumu atlases kārtas īstenošanas noteikumi", kas paredzēja, ka 1.2.1.1. pasākuma ietvaros sniegto atbalstu (tai skaitā de minimis atbalstu) var apvienot ar valstij piederošu attīstības finanšu institūcijas ALTUM atbalsta programmās pieejamo finansējumu vienām un tām pašām attiecināmajām izmaksām, kas sekmētu pētniecības projektu realizāciju un to rezultātu komercializāciju. Ar mērķi radīt juridisku pamatojumu negodprātīgu apmācību sniedzēju un apmācīto komersantu izslēgšanai no ES fondu līdzekļu saņemšanas, EM izstrādāja MK noteikumu projektu “Grozījumi Ministru kabineta 2015.gada 27.oktobra noteikumos Nr.617 "[Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.1. pasākuma "Atbalsts nodarbināto apmācībām" pirmās projektu iesniegumu atlases kārtas īstenošanas noteikumi](https://likumi.lv/ta/id/277601-darbibas-programmas-izaugsme-un-nodarbinatiba-1-2-2-specifiska-atbalsta-merka-veicinat-inovaciju-ieviesanu-komersantos-1-2-2-1-...)”. Grozījumi noteikumos paredz finansējuma saņēmējiem labvēlīgākus nosacījumus, īstenojot projektus, kas attīsta jaunus produktus un tehnoloģijas un ievieš tās ražošanā, kas savukārt, dotu iespēju komersantiem attīstīt produktus un tehnoloģijas viedās specializācijas jomās, kā arī pētniecības un zināšanu izplatīšanas organizācijās.

Prioritārais virziens **“Mazo un vidējo komersantu konkurētspēja”** sevī iekļauj pasākumu kopumu, kas vērsts uz dzīvotspējīgu un konkurētspējīgu saimnieciskās darbības veicēju darbības attīstību Latvijas reģionos. Pasākuma "Reģionālie biznesa inkubatori un radošo industriju inkubators” ietvaros 2017.gadā izveidoti 15 biznesa inkubatori visā Latvijā, kas atbalsta jaunu, dzīvotspējīgu un konkurētspējīgu komersantu izveidi un attīstību Latvijas reģionos. Kopā noslēgti 57 inkubācijas un 115 pirmsinkubācijas līgumi par atbalsta saņemšanu 2017. gada ietvaros. Pārskata periodā pasākuma "Starptautiskās konkurētspējas veicināšana" ietvaros tika noslēgti vairāk kā 600 līgumi ar saimnieciskās darbības veicējiem, kas ļāva veicināt starptautisko konkurētspēju, saņemt atbalstu ieiešanai ārvalstu tirgos, vienlaikus attīstot Latvijas starptautisko konkurētspēju prioritārajos sektoros, tai skaitā, darījumu un pasākumu tūrisma, labsajūtas tūrisms virzienos.

Prioritārā virziena **“Pāreja uz ekonomiku ar zemu oglekļa emisijas līmeni visās nozarēs”** pieejamības nodrošināšanā EM viens no galvenajiem mērķiem 2017.gadā bija energoefektivitātes paaugstināšana un atjaunojamo energoresursu izmantošanas veicināšana apstrādes rūpniecības ražošanas ēkās. Lai nodrošinātu pieejamību finanšu instrumentiem un nodrošinātu labāku atbalsta piešķiršanas kārtību, EM 2017.gadā veica grozījumus 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” pirmās projektu iesniegumu atlases kārtas projektu iesniegumu atlases nolikumā un tā pielikumos. Sniegtais atbalsts veicinās Latvijas energoefektivitāti un vietējo AER izmantošanu centralizētajā siltumapgādē.

|  |
| --- |
| Eiropas Ekonomikas zonas un Norvēģijas finanšu instrumentu 2014. –2021.gadam īstenošana |

EM mērķtiecīgo darbību rezultātā 2017.gada 14.decembrī starp Norvēģijas Karalisti un Latvijas Republiku tika parakstīts Saprašanās memorands par Norvēģijas finanšu instrumenta (NFI) ieviešanu Latvijā 2014.– 2021.gada plānošanas periodā. Memorands nosaka, ka NFI 2014. – 2021.gadu plānošanas periodā finansējums Latvijai būs pieejams arī programmas “Uzņēmējdarbības attīstība, inovācijas un mazie un vidējie uzņēmumi” ietvaros, savukārt par šīs programmas īstenotāju Latvijā noteikta LIAA. Vienlaikus Memorandā noteikts, ka EM kopā ar LIAA ir atbildīga par programmas sagatavošanu. Paredzēts, ka minētā programma tiks īstenota līdz 2024.gadam, bet programmas koncepcijas un atbilstoša regulējuma izstrāde tiks nodrošināta attiecīgi 2018.gadā.

Programmas kopējais finansējums ir 14,7 milj. *euro*, kur 12,5 milj. *euro* ir NFI piešķīrums un 2,2 milj. *euro* ir valsts budžeta līdzfinansējums. Programmas ietvaros atbalstu būs iespējams koncentrēt šādos virzienos:

* Inovatīvas tehnoloģijas, procesi un pakalpojumi;
* Ilgtspējīga uzņēmējdarbības attīstība;
* Esošo uzņēmumu un procesu “zaļināšana” (*greening*);
* Inovatīvu produktu un pakalpojumu izstrāde un ieviešana. Vienlaikus programma paredz iespējas attīstīt un padziļināt bilaterālo sadarbību starp Latviju un Norvēģiju programmas atbalsta jomās.

|  |
| --- |
| Energoefektivitātes pakalpojumu sniedzēju (ESKO) atbalsta mehānisms |

**Energoefektivitātes pakalpojumu sniedzējs** (turpmāk – ESKO) ir uzņēmums, kurš veic energoefektivitāti paaugstinošus pasākumus ēkās, inženiertīklos un iekārtās, ieguldot savu finansējumu, un slēdzot ilgtermiņa līgumu ar ēku vai iekārtu īpašniekiem par projektā veikto investīciju atmaksu un garantētu enerģijas ietaupījumu sasniegšanu. Latvijā darbību uzsāk arvien vairāk komersantu, kas sniedz energoefektivitātes pakalpojumus vai veic citus energoefektivitātes uzlabošanas pasākumus galalietotāja iekārtās vai telpās. Tai pat laikā diskutējot ar ESKO uzņēmumiem secināts, ka ESKO finansēšana Latvijā ir apgrūtināta.

EM 2017.gādā ir sagatavojusi Energoservisa pakalpojumu uzņēmumu finanšu pieejamības ex–ante izvērtējumu, ņemot vērā energoefektivitātes paaugstināšanas pasākumu nepieciešamību un pieprasījumu, kā arī analizējot jau šobrīd ESKO pieejamo finansējumu šādu pasākumu veikšanai. Izvērtējumā apskatīts ēku stāvoklis daudzdzīvokļu, publiskajā un rūpnieciskajā sektorā un analizēts energoefektivitātes paaugstināšanas pasākumu pieprasījums šajos sektoros.

EM pārskata periodā ir veikusi grozījumus valsts atbalsta regulējošajos nosacījumos, lai dotu ESKO iespēju saņemt paralēlos aizdevumus uzņēmuma attīstībai. Vienlaikus EM sākusi darbu pie specifiska ESKO atbalsta mehānisma izstrādes, paredzot, ka tā ietvaros ESKO kompānijām finanšu instrumenta veidā tiks piešķirts ERAF finansējums. Plānotais atbalsta veids ir paralēlais aizdevums energoefektivitātes pasākumu īstenošanai gan ESKO uzņēmumiem, gan uzņēmumiem, kuri ir gatavi refinansēt daļu no ESKO piešķirtā finansējuma. Tādējādi ESKO tiks dota iespēja atbrīvot šobrīd izveidojušos komercbanku kredītportfeli un piesaistīt papildu komercbanku finansējumu energoefektivitātes paaugstināšanas pasākumu īstenošanai gan daudzdzīvokļu dzīvojamās ēkās, gan dažādu nozaru uzņēmumos, gan publiskā sektora ēkās un infrastruktūrā.

Kopumā jaunā finanšu instrumenta ietvaros līdz 2022.gadam ERAF finansējums ir 10 milj. *euro*, un tā ietvaros plānots atbalstīt 101 ESKO īstenotu energoefektivitātes projektu (ēku), piešķirot 30 ESKO aizdevumus (viens paralēlais aizdevums var tikt izsniegts vairāku energoefektivitātes paaugstināšanas projektu īstenošanai). Paaugstinot energoefektivitāti 101 ēkā, siltumenerģijas ietaupījums plānots 16 GWh gadā, tādejādi sniedzot arī ieguldījumu Latvijas indikatīvā primārās enerģijas ietaupījuma mērķa sasniegšanā.

EM pārskata periodā ir izstrādājusi ESKO atbalsta mehānisma regulējošo [*MK noteikumu projektu par aizdevumiem energoefektivitātes pakalpojuma sniedzējiem*](http://tap.mk.gov.lv/lv/mk/tap/?pid=40433099), diskutējusi ar EK, FM un ESKO kompāniju pārstāvjiem, lai rastu veiksmīgāko un vienkāršāko risinājumu valsts atbalsta sniegšanai. Jaunā atbalsta mehānisma izstrāde ir sarežģīts un laikietilpīgs process, tāpēc darbs pie tā tiks turpināts arī 2018.gadā. Informācija par [*atbalsta\_mehānismu ESKO\_kompāniju\_attīstibai\_un\_konkuretspējas\_celšanai*](https://www.em.gov.lv/lv/es_fondi/atbalsta_pasakumi_2014_2020/atbalsts_esko_kompaniju_attistibai_un_konkuretspejas_celsanai__sniedzot_finansejumu_paralelo_aizdevumu_veida_energoefektivitates_paaugstinasanas_pasakumu_istenosanai_/) pieejama EM tīmekļvietnē.

|  |
| --- |
| Darbs ar lielajiem attīstības projektiem |

Proaktīvam darbam ar investīciju projektiem EM izveidota atsevišķa struktūrvienība, starp kuras plānotajiem pasākumiem 2017.-2020.gadā ir potenciālo ārvalstu investīciju projektu piesaistīšana.

Izpildot minēto uzdevumu, EM ārvalstu tiešo investīciju piesaistes aktivitāšu ietvaros 2017.gadā īstenotas šādas aktivitātes:

* identificēti starptautiska mēroga uzņēmumi Latvijai prioritārās nozarēs un uzsākta to uzrunāšana;
* izstrādāts Latvijas piedāvājums ārvalstu investoriem, pamatojoties uz “Data-Driven Nation” konceptu.
* Īstenotas vizītes un noorganizētas tikšanās ar 5 pašvaldību vadītājiem vai izpilddirektoriem ar mērķi apzināt potenciālos investīciju projektus reģionos;
* uzrunāti 120 starptautiska mēroga uzņēmumi – potenciālie investori;
* noorganizētas 25 tikšanās un Skype zvani ar potenciālajiem ārvalstu investoriem;
* uzsākts darbs pie 15 potenciālajiem investīciju projektiem, tostarp, īstenoti sagatavošanās darbi memoranda par dzīvības zinātņu un tehnoloģiju parka izveidi Rīgā ar *BGI* institūtu (*Beijing Genomics Institute*) un Wuhan provinci (Ķīna).
* veicināta sadarbība ar *Roche Holding AG* farmācijas kompāniju, *Microsoft Corporation* uzņēmumu un *BGI* biotehnoloģijas institūtu Latvijas Universitātes Datu ezera projekta ietvaros;
* Īstenots aktīvs darbs ar starptautisko biznesa pakalpojumu nozari ar mērķi identificēt esošās problēmas nozarē un izstrādāt piedāvājumus potenciālajiem ārvalstu investoriem.

Starptautisko biznesa pakalpojumu nozares analīzes gaitā 2017.gadā bija:

* Identificēti 18 jauni ofisu projekti, kas papildus radīs aptuveni 300 000 m2 A un B+ klases biroju telpas, kurās būs iespējams nodarbināt kopumā līdz 30 000 cilvēku;
* Noorganizētas tikšanās ar 20 starptautisko biznesa pakalpojumu centru pārstāvjiem Latvijā un kopīga Latvijas piedāvājuma izstrāde, kā arī vairāki semināri nozares pārstāvjiem;
* Uzsākts sagatavošanās darbs sadarbības memoranda parakstīšanai par starptautisko biznesa pakalpojumu centru (SBPC) attīstību Rīgā. Šis memorands paredz mērķtiecīgu valsts institūciju, galvaspilsētas un privātā sektora sadarbību SBPC sektora attīstībā, izaugsmē, un jaunu darba vietu izveidē. Tiek plānots, ka šī sadarbība potenciāli varētu radīt vismaz 10 tūkstošus jaunu darba vietu SBPC sektorā starptautiski atpazīstamos uzņēmumos, kas piedāvā gan konkurētspējīgu atalgojumu, gan pievilcīgu darba vidi, kā arī karjeras izaugsmes iespējas. Memorands tika parakstīts 2018.gada maijā.

2017.gadā un 2018.gada pirmajā ceturksnī kopumā 24 uzņēmumi bija pieņēmuši pozitīvu lēmumu īstenot investīciju projektus vai paplašināt esošos uzņēmumu Latvijā.

Pateicoties 2017.gadā īstenotiem sagataves darbiem, jaunie investīciju projekti 2018.gadā tiks attīstīti Rīgā, Liepājā, Stopiņos, Smiltenē, Olainē, Valmierā. Projekti pārstāvēs tādas nozares kā tekstila izstrādājumu ražošana, IT, dzīvības zinātnes, e-komercija, filtru ražošana, vides attīrīšana, metālapstrāde u.c.

Par investīciju projektu īstenošanu Latvijā ir paziņojuši tādi starptautiski atpazīstami uzņēmumi kā informācijas tehnoloģiju kompānija *Cognizan*t (investīciju objekts – dalīto pakalpojumu centrs), biotehnoloģiju kompānija *BGI* (investīciju objekts – dzīvības zinātņu un tehnoloģiju parks), informācijas tehnoloģiju kompānija *Webhelp* (investīciju objekts – dalīto pakalpojumu centrs), informācijas tehnoloģiju kompānija *Genpact* (investīciju objekts – dalīto pakalpojumu centrs), metālizstrādājumu ražošanas kompānija *NCC Shaft* (pārstāvētā nozare - investīciju objekts – modulāro šahtu sistēmu ražotne), u.c.

|  |
| --- |
| Eksporta kredītu garantijas |

Eksporta kredīta garantija ļauj eksportētājiem nodrošināties pret ārvalstu pircēja maksātnespēju vai ilgstošu nemaksāšanu, pārdodot preces vai sniedzot pakalpojumus ar atlikto maksājumu.

Kopš 2010.gada ar valsts palīdzību MK 2009.gada 12.maija noteikumu Nr.436 "Īstermiņa eksporta kredītu garantēšanas noteikumi" un MK 2016.gada 20.decembra noteikumu Nr.866 “Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām” ietvaros ir garantēts eksports uz trešajām valstīm vairāk nekā 140 milj. *euro* apmērā un šo atbalstu saņēmuši 62 uzņēmēji vairāk kā 250 darījumiem – vidēji 24 milj. *euro* gadā. Toties 2017.gadā izsniegtas 49 garantijas par kopējo apjomu 3,058 milj. *euro* apmērā.

Ņemot vērā pieprasījumu un to, ka eksportam un tā konkurētspējai ir liela nozīme valsts ekonomiskajā attīstībā un labklājības līmeņa celšanā ilgā laikā, kā arī izvērtējot līdzšinējo īstermiņa eksporta kredītu garantiju izsniegšanas procesu, EM sadarbībā ar ALTUM 2017.gadā sagatavoja nepieciešamos precizējumus īstermiņa eksporta kredīta garantiju izsniegšanas nosacījumos, kas nepieciešami instrumenta veiksmīgākai ieviešanai. Ar MK noteikumu Nr. 866 grozījumiem tika paplašināts atbalsta saņēmēju loks un atbalsta saņemšanas nosacījumi. Tika palielināts maksimālais garantijas limits no 1 līdz 2 milj. *euro* un finansējuma avoti, līdz ar ko atbalstu var saņemt arī lielie komersanti. Tāpat vienkāršotas prasības eksportētājam un pagarināts atbalsta programmas darbības periods par 2 gadiem līdz 2022.g, kā arī atlikto maksājumu termiņš līdz 24 mēnešiem. [*Minētie grozījumi*](https://likumi.lv/ta/id/287648-istermina-eksporta-kredita-garantiju-izsniegsanas-noteikumi-komersantiem-un-atbilstosam-lauksaimniecibas-pakalpojumu-kooperativajam) stājās spēkā 2017.gada 5.oktobrī.

Saskaņā ar EM izstrādāto tirgus nepilnību analīzi finanšu pieejamības jomā (prezentēta 2015.gada 30.aprīļa 2014.-2020.gada plānošanas perioda ES struktūrfondu un Kohēzijas fonda Uzraudzības komitejas sēdē (protokola Nr.P-2015/UK/1 6.punkts) tika konstatēta arī vidēja ilgtermiņa eksporta garantiju nepieciešamība, kas rada pamatu jaunas programmas turpmākai izstrādei. Tāpēc atbilstoši Direktīvas 98/29/EK un Direktīvas 84/568/EEK nosacījumiem 2017.gadā tika izstrādāta jauna programma, kura noteica vidēja un ilgtermiņa eksporta kredītu garantiju un investīciju garantiju izsniegšanas nosacījumus. Minētās garantijas paredz atlīdzības izmaksāšanu par zaudējumiem vai to daļu, kas ir radušies, iestājoties ražošanas perioda riskam un eksporta kredītu riskam, ja to pamatā ir komerciālais vai politiskais risks, bet investīciju garantiju gadījumā investīciju riskam. Eksporta garantija sedz līdz 95% no ražošanas perioda un eksporta kredīta riska zaudējumiem, ja iestājas komerciālais risks, bet līdz 100%, ja iestājas politiskais risks, vienlaicīgi nepārsniedzot garantijas apmēru. Savukārt investīciju garantija sedz līdz 100% no veikto investīciju zaudējumiem, vienlaicīgi nepārsniedzot garantijas apmēru. Eksporta kredīta garantijas apmērs viena saimnieciskās darbības veicēja eksporta kredīta darījumiem ar vienu pircēju ir ne vairāk kā 5 milj. *euro*. [*MK noteikumi Nr.290 “Vidēja un ilgtermiņa eksporta kredīta garantiju izsniegšanas noteikumi saimnieciskās darbības veicējiem”*](https://likumi.lv/ta/id/291251-videja-un-ilgtermina-eksporta-kredita-garantiju-izsniegsanas-noteikumi-saimnieciskas-darbibas-veicejiem) stājās spēkā 2017.gada 30.maijā.

|  |
| --- |
| Jaunu finanšu instrumentu izstrāde |

Lai uzlabotu finanšu resursu pieejamību sīkiem, maziem un vidējiem komersantiem Latvijā, tādējādi sekmējot ne tikai jaunu uzņēmumu veidošanos un esošo darbības paplašināšanos, bet arī kreditēšanas tempa palielināšanos **2017.gadā tika izstrādāts jauns finanšu instruments – portfeļgarantijas**. Portfeļgarantijas ir valsts atbalsts garantiju veidā par kredītiestādes izsniegtiem aizdevumiem investīciju veikšanai, apgrozāmo līdzekļu finansēšanai, kā arī finanšu līzingam, ar termiņu no viena līdz 10 gadiem. Atbalsta programmu saskaņā ar MK 2017.gada 5.septembra [*Noteikumiem Nr.537 “Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”*](https://likumi.lv/ta/id/293402-noteikumi-par-portfelgarantijam-siko-mikro-mazo-un-videjo-komersantu-kreditesanas-veicinasanai) ieviesīs ALTUM, kad atklātas atlases procesā izraudzīsies kredītiestādes, kuras pašas, atšķirībā no individuālo garantiju programmas, noteikta finansējuma apjoma ietvaros varēs piešķirt aizdevumu ar valsts garantiju dažu stundu laikā, neiesaistot ALTUM garantijas piešķiršanā. Lielākie ieguvēji no programmas būs sīkie un mazie komersanti, kuri līdz šim nevarēja saņemt aizdevumus nepietiekama nodrošinājuma dēļ, bet kredītiestādes nepieteicās individuālajām garantijām mazo darījumu apjomam neproporcionālā laika patēriņa dēļ.

Portfeļgarantiju bankas varēs piemērot investīciju un apgrozāmo līdzekļu aizdevumiem un līzingam, kuri ir apjomā līdz 250 tūkst. *euro*. Kredītiestādes savā aizdevumu portfelī darījumus ar ALTUM portfeļgarantiju varēs iekļaut divus gadus ar iespēju šo termiņu pagarināt. Plānots, ka atbalsts komersantiem būs pieejams 2018.gada vidū. Atbalsta programmas finansēšanai tika piesaistīti ES fondu atmaksātie līdzekļi 8 milj. *euro* apmērā, kas līdz 2020.gada beigām ļaus sniegt atbalstu aptuveni 250 uzņēmumiem.

# Īstenotie pasākumi enerģētikas nozarē

Enerģētikas jomā 2017.gadas tika iezīmēts ar vārākiem svarīgākiem notikumiem. **2017.gada 3.aprīlī brīvai konkurencei tika atvērts dabasgāzes tirgus.** Rezultātā Latvijas tirgū kopumā reģistrējās 42 dabasgāzes tirgotāji, no kuriem 10 uzsāka aktīvu tirdzniecību, bet 5 – izslēgti no reģistra. Kopš dabasgāzes tirgus atvēršanas no juridiskajām personām tirgotāju ir mainījuši vairāk nekā 500 klientu, bet mājsaimniecību segmentā – aptuveni 20 klientu.

Jāņem vērā, ka mājsaimniecību gadījumā aktivitāte nav tik liela, jo tām joprojām ir iespēja saņemt pakalpojumu par regulētu tarifu, tādējādi kļūstot par saistītajiem lietotājiem. Jāmin, ka saskaņā ar Enerģētikas likumu pienākums piegādāt dabasgāzi saistītajiem lietotājiem par regulētu cenu ir noteikts publiskajam tirgotājam. Līdz 2019.gadam šāds statuss ir bijušajam monopoluzņēmumam AS "Latvijas Gāze".

Atbilstoši Sabiedrisko pakalpojumu regulēšanas komisijas (SPRK) datiem AS "Latvijas Gāzes" tirgus daļa dabasgāzes mazumtirdzniecībā šobrīd veido aptuveni 54%. Savukārt Latvijas lielākā dabasgāzes patērētāja AS “Latvenergo” dabasgāzes portfelī aptuveni 17% no piegādātās dabasgāzes veido piegādes no jauniem piegādātājiem. Pateicoties tirgus atvēršanai un ciešākai sadarbībai ar kaimiņvalstīm dabasgāzes tirgū, Latvija kļuvusi par svarīgu ķēdes posmu reģionālajā Baltijas tirgū – dabasgāze Latvijas pārvades sistēmā tiek pārsūknēta gan no Lietuvas, gan Igaunijas. Turklāt Latvijas patērētājiem ir pieejama gāze no Lietuvas, kas tostarp tiek glabāta Inčukalna krātuvē.

2017.gadā noslēdzies bijušā monopoluzņēmuma AS “Latvijas Gāze” reorganizācijas process un 1.decembrī darbu sācis sadales sistēmas operators AS “Latvijas Gāze” meitasuzņēmums AS “Gaso”. AS “Gaso” izveidota, izpildot Enerģētikas likuma grozījumu prasības par sadales sistēmas operatora darbības veidu nodalīšanu no AS “Latvijas Gāzes” atsevišķā kapitālsabiedrībā ar patstāvīgas juridiskās personas statusu.

Vērtējot dabasgāzes cenu veidošanos Latvijas tirgū, ir jāatzīmē, ka vienlaikus ar dabasgāzes tirgus atvēršanas procesu ir notikusi arī Latvijas dabasgāzes vairumcenu izlīdzināšanās ar Centrāleiropas un Rietumeiropas vairumtirdzniecības cenām, un, atbilstoši EK apkopotajai statistikai, 2017.gada 4.ceturksnī Latvijā vidējā dabasgāzes vairumcena sasniedza 17,11 *euro* par MWh, kas ir trešā zemākā vairumtirdzniecības cena starp ES valstīm. Šī cena nebūtiski pārsniedza vienīgi dabasgāzes cenu Portugālē un Itālijā. 2018.gadā dabasgāzes cenas, reaģējot uz globālo enerģijas cenas kāpumu, kopumā palielinājās. Tomēr Latvijā tās ir saglabājušās līdzīgas, kā citās ES valstīs.

2017.gadā EM izstrādāja un Valsts sekretāru sanāksmē izsludināja likumprojektu [*“Transporta enerģijas likums”*](http://tap.mk.gov.lv/lv/mk/tap/?pid=40441568). Šis likums turpmāk kalpos kā “jumta" likums transporta enerģijas jomā, sekojot vietējām, reģionālajām un globālajām tendencēm alternatīvo degvielu attīstībā. Minētais likums aizstās neaktuālo Biodegvielas likumu. Tas iekļaus jaunākās ES normatīvo aktu prasības, lai virzītos uz atjaunojamās enerģijas īpatsvaru transportā 10% apmērā, kā arī veicinās alternatīvo degvielu aktīvāku izmantošanai transportā.

Bez tam pārskata periodā bija apstiprināti arī grozījumi MK 2000.gada 26.septembra noteikumos Nr.332 “Noteikumi par benzīna un dīzeļdegvielas atbilstības novērtēšanu”, kas skaidri definēja laika periodu, kurā dīzeļdegviela būs jātirgo ar biodegvielas piejaukumu.

2017.gadā EM izstrādājusi [*konceptuālo ziņojumu "Par atjaunojamo energoresursu izmantošanu transporta sektorā"*](https://likumi.lv/ta/id/292398-par-konceptualo-zinojumu-par-atjaunojamo-energoresursu-izmantosanu-transporta-sektora). Ziņojumā tika konstatēts, ka papildus pasākumi, lai veicinātu augstāku biodegvielas patēriņu, ļautu sasniegt 10% atjaunojamo energoresursu mērķi transportā 2020.gadā. Viens no īstenojamiem pasākumiem ir pašlaik noteiktā obligātā biodegvielas piejaukuma daļas (tilpumprocentu) paaugstināšana. Otrs svarīgs pasākums ir pienākuma noteikšana degvielas tirgotājiem nodrošināt noteiktu no atjaunojamo energoresursu saražotas enerģijas daļu to realizētajā degvielā.

Lai virzītos uz valdības nosprausto Latvijas 2020.gada energoefektivitātes mērķu sasniegšanu, 2017.gadā tika apstiprināts [*“Energoefektivitātes politikas alternatīvo pasākumu plāns enerģijas galapatēriņa ietaupījuma mērķa 2014.-2020.gadam sasniegšanai”*](https://likumi.lv/ta/id/291026-par-energoefektivitates-politikas-alternativo-pasakumu-planu-energijas-galapaterina-ietaupijuma-merka-2014-2020-gadam). Valdība apstiprināja arī energoefektivitātes pienākumu shēmu elektroenerģijas tirgotājiem un pieņēma noteikumus par energoefektivitātes nodevu un energoefektivitātes fondu. Tādējādi 2017.gadā tika pabeigta normatīvās bāzes izveide [Enerģētikas attīstības pamatnostādnēs 2016.-2020.gadam](https://likumi.lv/ta/id/280236-par-energetikas-attistibas-pamatnostadnem-2016-2020-gadam) noteiktās politikas ieviešanai.

Pārskata periodā bija arī izstrādāts ziņojums [*“Par izvērtējuma rezultātiem, plānoto rīcību un nepieciešamajām izmaiņām normatīvajos aktos, saistībā ar masu medijos izskanējušajām bažām, ka vairāki uzņēmumi varētu būt krāpušies ar atļaujām elektroenerģijas ražošanai obligātajā iepirkumā”*](https://em.gov.lv/lv/jaunumi/16863-elektroenergijas-razosana-kogeneracija-em-konstatejusi-virkni-parkapumu-staciju-piesleguma-procesa). Tā ietvaros tika veikta analīze par faktisko situāciju un normatīvajiem aktiem, kā arī izstrādāti priekšlikumi obligātā iepirkuma sistēmas efektivitātes paaugstināšanai. Tika ierosināti grozījumi obligāto elektroenerģijas iepirkumu regulējošajos tiesību aktos.

# Starptautiskās ekonomiskās sadarbības veicināšana

Ņemot vērā pieaugušo Latvijas uzņēmēju interesi sadarboties ar Līča valstīm, kā arī nolūku veicināt un padziļināt divpusējo ekonomisko sadarbību ar nozīmīgākajiem tirdzniecības partneriem, 2017.gada oktobrī tika noslēgts starpvaldību ekonomiskās sadarbības līgums ar Kuveitu. Līdz ar šī līguma noslēgšanu, Latvija kopumā ir noslēgusi 16 starpvaldību ekonomiskās sadarbības līgumus, tostarp ar Krieviju, Ķīnu, Austrumu partnerības valstīm (Baltkrieviju, Ukrainu, Azerbaidžānu, Gruziju, Moldovu, Armēniju), Centrālāzijas valstīm (Kazahstānu, Uzbekistānu, Kirgizstānu, Turkmenistānu, Tadžikistānu), Turciju un Apvienotājiem Arābu Emirātiem (AAE).

Balstoties uz iepriekš minētiem līgumiem, 2017.gadā tika aizvadītas Starpvaldību komisiju (SVK) sēdes ar Baltkrieviju, Gruziju, Moldovu, Azerbaidžānu un Uzbekistānu, kā arī Apvienoto komitejas sēde ar Ķīnu. Pārskata periodā EM nodrošināja arī Latvijas-Krievijas SVK Reģionālās sadarbības darba grupas sēdes norisi, kā arī Latvijas-Armēnijas SVK ekspertu tikšanos. Sēžu ietvaros tika pārrunāts plašs jautājumu loks divpusējās ekonomiskās sadarbības veicināšanai. Tāpat 2017.gadā jūlijā tika noslēgta Vienošanās ar Azerbaidžānas Republikas Ārkārtas situāciju ministriju par sadarbību būvniecības drošības valsts uzraudzības jautājumos.

Savukārt ekonomiskās sadarbības paplašināšanai 2017.gadā tika aizvadītas 16 EM augstāko amatpersonu un uzņēmēju vizītes Zviedrijā, AAE, Kuveitā, Krievijā, Ķīnā (3 vizītes), Lietuvā (2 vizītes), Moldovā, Lielbritānijā, Baltkrievijā, Izraēlā, ASV, Somijā un uzņemtas citu valstu augstākās amatpersonu, vēstnieku un uzņēmēju delegācijas no Ķīnas, Gruzijas, Indijas, AAE, Krievijas, Baltkrievijas, Uzbekistānas, Zviedrijas, Itālijas, Kanādas, Japānas, ASV, Polijas, Turcijas, Azerbaidžānas, Armēnijas, Somijas, Ungārijas u.c.

2017.gadā EM turpināja aktīvi piedalīties OECD darbā un strādāt pie savā kompetencē esošu politikas jomu – ekonomikas politika un attīstības analīze, statistika un statistikas politika, patērētāju aizsardzības politika, konkurences politika, eksporta kredīti, valsts kapitāla daļu pārvaldība, tūrisms, inovācijas, ražošana un uzņēmējdarbība, labas laboratorijas prakse – veidošanas atbilstoši OECD vadlīnijām un rekomendācijām.

2017.gada 15.septembrī tika publicēts OECD [*Ekonomikas pārskats par Latviju*](http://www.oecd.org/eco/surveys/economic-survey-latvia.htm), kas atspoguļo OECD analīzi un izvērtējumu par Latvijas tautsaimniecības attīstību, piedāvā rekomendācijas Latvijai ekonomikas politikas jomā. Šāds pārskats par valsti tiek gatavots reizi divos gados.

|  |  |  |
| --- | --- | --- |
| Finanšu resursu izlietošana atbilstoši darbības rezultātiem | **EM faktiskie izdevumi, milj. *euro*** |  |
|  |  |
|  | *Avots: EM dati* |  |
| EM valsts budžeta finansējums un tā izlietojums | |

EM valsts pamatbudžeta izdevumi 2017.gada 12 mēnešos veidoja 140 815 235 *euro*, kas salīdzinot ar 2016.gadu samazinājušies par 53 647 899 *euro* jeb 27,6%. Izdevumi pamatfunkciju īstenošanai palielinājušies par 8 758 709 *euro*, kas galvenokārt saistīts ar enerģētikas politikas īstenošanu, lai saglabātu **obligāto iepirkuma komponenti (OIK)** noteiktā apmērā un sniegtu atbalstu aizsargātajiem lietotājiem. Izdevumi par 62 406 608 *euro* samazinājušies saistībā ar ES politiku instrumentu un pārējās ārvalstu finanšu palīdzības līdzfinansēto projektu īstenošanu, galvenokārt saistībā ar Kohēzijas, Eiropas Reģionālās attīstības fonda un Eiropas Ekonomikas zonas un Norvēģijas finanšu instrumentu projektu pabeigšanu.

Saskaņā ar likumu **Par valsts budžetu 2017.gadam** valsts pamatbudžetā tika iemaksātas valsts nodevas par naftas produktu drošības rezervju uzturēšanu, par reģistrācijas darbībām būvkomersantu reģistrā, par patērētāju kreditēšanas pakalpojumu sniegšanu un pārreģistrāciju, kā arī subsidētās elektroenerģijas nodoklis. Detalizētākā informācija par EM valsts budžeta finansējumu un valsts budžeta izdevumiem programmu griezumā pārskata periodā atspoguļota zemāk noradītajās tabulās (skat. 1.un 2. tabulu).

1. **tabula. EM valsts budžeta finansējums un tā izlietojums 2016. un 2017.gadā, *euro***

|  |  |  |  |  |
| --- | --- | --- | --- | --- |
| **Nr.**  **p.k.** | **Finansiālie rādītāji** | **2016.gadā (faktiskā izpilde)** | **2017.gadā** | |
| **apstiprināts** | **faktiskā izpilde** |
| 1. | **Finanšu resursi izdevumu segšanai (kopā)** | **194 362 026** | **169 023 280** | **145 307 554** |
| **1.1.** | dotācijas no vispārējiem ieņēmumiem | 190 780 372 | 163 460 862 | 141 019 309 |
| **1.2.** | maksas pakalpojumi un citi pašu ieņēmumi | 3 394 507 | 3 876 029 | 2 738 555 |
| **1.3.** | ārvalstu finanšu palīdzība | 23 912 | 1 095 702 | 1 034 610 |
| **1.4.** | transferti | 163 235 | 590 687 | 515 080 |
| 2. | **Izdevumi (kopā)** | **194 463 134** | **166 274 955** | **140 815 235** |
| **2.1.** | uzturēšanas izdevumi (kopā) | 193 019 645 | 164 215 017 | 138 919 227 |
| **2.1.1.** | kārtējie izdevumi | 45 932 410 | 65 396 473 | 46 706 484 |
| **2.1.2.** | subsīdijas, dotācijas un sociālie pabalsti | 139 351 053 | 97 515 574 | 91 221 838 |
| **2.1.3.** | kārtējie maksājumi Eiropas Kopienas budžetā un starptautiskā sadarbība | 347 427 | 449 374 | 418 806 |
| **2.1.4.** | uzturēšanas izdevumu transferti | 7 388 755 | 853 596 | 572 099 |
| **2.2.** | izdevumi kapitālieguldījumiem | 1 443 489 | 2 059 938 | 1 896 008 |

*Avots: EM*

1. **tabula. EM valsts budžeta izdevumi 2016. un 2017.gadā sadalījumā pa budžeta programmām, *euro***

| **Programmas/ apakšprogrammas kods** | **Programmas/ apakšprogrammas nosaukums** | **2016**  **faktiski izpildīts** | **2017**  **faktiski izpildīts** |
| --- | --- | --- | --- |
| **Kopā** | | **194 512 621** | **140 815 235** |
| 20.00.00 | Būvniecība | 2 160 028 | 2 266 269 |
| 24.00.00 | Statistiskās informācijas nodrošināšana | 9 609 607 | 10 004 635 |
| 25.00.00 | Uzņēmējdarbības un uz zināšanām balstītas ekonomikas veicināšana | 277 647 | - |
| 26.00.00 | Godīgas konkurences nodrošināšana, iekšējā tirgus un patērētāju tiesību aizsardzība | 3 371 861 | 3 965 544 |
| *26.01.00* | *Iekšējais tirgus un patērētāju tiesību aizsardzība* | *1 846 590* | *2 293 704* |
| *26.02.00* | *Konkurences politikas ieviešana* | *1 078 435* | *1 225 053* |
| *26.04.00* | *Atbilstības novērtēšana un kvalitātes nodrošināšana* | *446 836* | *446 787* |
| 27.00.00 | Valsts atbalsta politikas ieviešana | 1 083 936 | 4 087 250 |
| *27.11.00* | *Privatizācijas aģentūras pamatkapitāla palielināšana (finansēšanas daļa)* | *0* | *3 000 000* |
| *27.12.00* | *LIAA darbības nodrošināšana* | *1 083 936* | *1 087 250* |
| 28.00.00 | Ārējās ekonomiskās politikas ieviešana | 3 298 826 | 3 511 985 |
| 29.00.00 | Enerģētikas politika | 77 982 243 | 83 431 495 |
| *29.01.00* | *Naftas produktu rezervju uzturēšana* | *14 131 721* | *8 254 366* |
| *29.02.00* | *Elektroenerģijas lietotāju atbalsts* | *63 850 522* | *75 177 129* |
| 30.00.00 | Tūrisma politikas ieviešana | 684 462 | 751 881 |
| 33.00.00 | Ekonomikas attīstības programma | 2 858 006 | 5 958 584 |
| 34.00.00 | Iemaksas starptautiskajās organizācijās | 316 586 | 199 647 |
| 61.00.00 | Kohēzijas fonda (KF) projektu un pasākumu īstenošana | 14 577 154 | - |
| *61.06.00* | *Kohēzijas fonda projekti (2007-2013)* | *14 577 154* | *-* |
| 62.00.00 | Eiropas Reģionālās attīstības fonda (ERAF) projektu un pasākumu īstenošana | 62 568 566 | 16 942 281 |
| *62.02.00* | *Atmaksa valsts pamatbudžetā par Eiropas Reģionālās attīstības fonda (ERAF) finansējumu (2007-2013)* | *6 951 141* | *-* |
| *62.06.00* | *Eiropas Reģionālās attīstības fonda (ERAF) projekti (2007-2013)* | *46 109 070* | *-* |
| *62.07.00* | *Eiropas Reģionālās attīstības fonda (ERAF) projekti (2014-2020)* | *8 027 450* | *16 118 821* |
| *62.20.00* | *Tehniskā palīdzība Eiropas Reģionālās attīstības fonda (ERAF) apgūšanai (2014-2020)* | *1 480 905* | *823 460* |
| 63.00.00 | Eiropas Sociālā fonda (ESF) projektu un pasākumu īstenošana | 2 014 263 | 142 923 |
| *63.06.00* | *Eiropas Sociālā fonda (ESF) projekti (2007-2013)* | *1 922 228* | *-* |
| *63.07.00* | *Eiropas Sociālā fonda (ESF) projekti (2014-2020)* | *50 500* | *75 871* |
| *63.20.00* | *Tehniskā palīdzība Eiropas Sociālā fonda (ESF) apgūšanai (2014-2020)* | *41 535* | *67 052* |
| 67.00.00 | Eiropas Kopienas iniciatīvas projektu un pasākumu īstenošana | 1 370 049 | 1 640 156 |
| *67.02.00* | *Atmaksa valsts pamatbudžetā par Eiropas Kopienas iniciatīvu finansējumu (2007-2013)* | *813* | *22 311* |
| *67.06.00* | *Eiropas Kopienas iniciatīvas projekti* | *1 369 236* | *1 617 845* |
| 69.00.00 | Mērķa „Eiropas teritoriālā sadarbība” pārrobežu sadarbības programmu, projektu un pasākumu īstenošana | 81 283 | 669 141 |
| *69.02.00* | *Atmaksas valsts pamatbudžetā par mērķa „Eiropas teritoriālā sadarbība” pārrobežu sadarbības programmu, projektu un pasākumu īstenošanu* | *0* | *175 737* |
| *69.03.00* | *Atmaksa mērķa „Eiropas teritoriālā sadarbība” finansējuma saņēmējam par veiktajiem izdevumiem no ārvalstu finanšu palīdzības* | *0* | *329 058* |
| *69.06.00* | *Mērķa „Eiropas teritoriālā sadarbība” pārrobežu sadarbības projekti* | *81 283* | *164 346* |
| 70.00.00 | Citu Eiropas Savienības politiku instrumentu projektu un pasākumu īstenošana | 49 758 | 73 024 |
| *70.06.00* | *Latvijas pārstāvju ceļa izdevumu kompensācija dodoties uz Eiropas Savienības Padomes darba grupu sanāksmēm* | *49 758* | *73 024* |
| 71.00.00 | Eiropas Ekonomiskās zonas finanšu instrumenta un Norvēģijas valdības divpusējā finanšu instrumenta finansēto programmu, projektu un pasākumu īstenošana | 4 147 545 | 2 926 624 |
| *71.06.00* | *Eiropas Ekonomikas zonas finanšu instrumenta un Norvēģijas valdības divpusējā finanšu instrumenta finansētie projekti* | *4 147 545* | *2 926 624* |
| 97.00.00 | Nozaru vadība un politikas plānošana | 5 063 434 | 7 179 066 |
| 99.00.00 | Līdzekļu neparedzētiem gadījumiem izlietojums | 2 997 367 | 64 730 |

*Avots: EM*

|  |
| --- |
| Prioritāro pasākumu īstenošana atbilstoši piešķirtām finansējumam |

Prioritāro pasākumu ietvaros patērētāju tiesību aizsardzības stiprināšanai no valsts budžeta piešķirtais papildus finansējums 2017.gadam tika iztērēts 407 443 *euro* apmērā ar mērķi stiprināt PTAC uzraudzības spējas, īpaši pastiprinot finanšu pakalpojumu uzraudzības, gāzes balonu aprites jomas, kā arī izvērtēt un attiecīgi palielināt korupcijas riska jomās nodarbināto valsts amatpersonu atalgojumu, novēršot ekonomiskos korupcijas risku priekšnoteikumus.

Pārskata periodā bija sasniegti plānotie rezultatīvie rādītāji:

* kopumā veiktas 1237 preču atbilstības drošuma un citām prasībām atbilstošās pārbaudes, t.sk. pārbaudes gāzes balonu reģistrēšanas un uzraudzības jomā. Vienlaikus Gāzes balonu tirdzniecības vietu reģistrā reģistrētas 81 tirdzniecības vietas; veiktas ekspertīzes 33 gāzes baloniem bez π zīmes, tiem veicot rentgenogrāfiskās pārbaudes, šuves vizuālās pārbaudes, lieces pārbaudes u.c.
* izskatītas 299 administratīvās lietas, t.sk. 25, īstenojot patērētāju tiesību aizsardzību hipotekārās kreditēšanas un nebanku kreditēšanas jomā. Kā jaunu funkciju 2017.gadā PTAC uzsāka hipotekārās kreditēšanas starpnieku un to pārstāvju reģistrēšanu saskaņā ar Grozījumiem Patērētāju tiesību aizsardzības likumā, kas ievieš Eiropas Parlamenta un Padomes 2014.gada 4.februāra direktīvu [2014/17/ES](http://eur-lex.europa.eu/eli/dir/2014/17/oj/?locale=LV) par patērētāju kredītlīgumiem saistībā ar mājokļa nekustamo īpašumu un ar ko groza direktīvas [2008/48/EK](http://eur-lex.europa.eu/eli/dir/2008/48/oj/?locale=LV) un [2013/36/ES](http://eur-lex.europa.eu/eli/dir/2013/36/oj/?locale=LV) un regulu (ES) Nr.[1093/2010](http://eur-lex.europa.eu/eli/reg/2010/1093/oj/?locale=LV) prasības. Pārskata periodā izskatīti 8 iesniegumi kredīta starpnieka reģistrācijai, tā rezultātā 6 kredīta starpnieki bija reģistrēti, viens komersants iesniegumu atsauca, savukārt 1 iesniegums atrodas izskatīšanas stadijā. PTAC interneta vietnē reģistrēti 5 citu Eiropas ekonomiskās zonas valstu kompetento iestāžu reģistrā reģistrēti kredīta starpnieki un kredīta starpnieku pārstāvji, kuriem ir tiesības sniegt starpniecības pakalpojumus Latvijā. Izveidots [*kredītu starpnieku un kredīta starpnieku pārstāvju reģistrs*](http://www.ptac.gov.lv/lv/content/kreditu-starpnieku-un-kreditu-starpnieku-parstavju-registrs), kas pieejams PTAC vietnē.
* Uzsākta informēšanas kampaņa patērētāju kreditēšanas jomā, kuras ietvaros: 1) sadarbībā ar Latvijas Universitātes Biznesa, ekonomikas un vadības fakultāti tika veikts pētījums “Distances jeb ātro kredītu izmantošana Latvijā” par iemesliem, kādēļ patērētāji izmanto distances jeb īstermiņa kredītus, kā arī, vai izdodas tos atmaksāt laikus; 2) izstrādāts metodiskais materiāls vispārējās vidējās izglītības iestāžu pedagogiem “Ceļā uz dzīves meistarību” (11.-12.klasēm), kas ietver arī video filmu; 3) izstrādāta kampaņas “Sauc lietas īstajos vārdos!” koncepcija, reklāmas klipi un citi materiāli.

Savukārt konkurences politikas īstenošanai piešķirtais finansējums 91 258 *euro* apjomā tika izmantots, lai stiprinātu Konkurences padomes (KP) lomu mazumtirdzniecības prakses un publisko personu darbības uzraudzībā.

**Negodīgas mazumtirdzniecības prakses aizlieguma uzraudzība:**

2017.gadā KP klātienes konsultācijās un informatīvajos pasākumos par Negodīgas mazumtirdzniecības prakses aizlieguma likuma (NMPAL) korektu piemērošanu izglītoja gandrīz 130 mazumtirdzniecības un piegādes uzņēmumu pārstāvjus.

KP ar Latvijas Tirdzniecības un rūpniecības kameras atbalstu 2017.gada 27.aprīlī rīkoja konferenci “Tirgotāju un piegādātāju sadarbība: Vai likums nodrošina līdzsvaru?”, kas tika veltīta likuma darbības pirmā gada atskatam. Pasākumā piedalījās valsts pārvaldes, mazumtirgotāju un piegādātāju pārstāvji.

KP veica NMPAL ieviešanas tirgus uzraudzību, secinot, ka regulējums kopumā ir palīdzējis atrisināt atsevišķas mazumtirgotāju un piegādātāju sadarbības problēmas. Iestāde novēroja, ka izteiktākās pozitīvās izmaiņas ir saistītas ar preču atpakaļ atdošanu, jo pēc likuma stāšanās spēkā mazumtirgotāji preču pasūtījumus veic pārdomātāk, kas savukārt novērš nepieciešamību atdot atpakaļ piegādātājiem neiztirgotos preču krājumus. Ņemot vērā iegūto informāciju tirgus uzraudzībā un konsultācijās par NMPAL, kā arī aktuālo situāciju tirgū, KP ir aktualizējusi likuma piemērošanas vadlīnijas. Lai tās būtu pēc iespējas skaidrojošas, iestāde organizēja publiskas konsultācijas gan piegādātāju asociācijām un biedrībām, gan arī mazumtirgotāju asociācijām. Vadlīnijās precizētas likuma piemērošanas normas, un būtiskākie papildinājumi skar preču papildu izkārtojumu, negūtās peļņas kompensēšanu, sankciju piemērošanu un akcijas atlaižu piemērošanu.

**Publisko personu darbības uzraudzība konkurences jomā:**

Saskaņā ar Valsts pārvaldes iekārtas likuma 88.pantā noteikto kopš 2016.gada publiskām personām pirms plānoto kapitālsabiedrību dibināšanas vai līdzdalības pārvērtēšanas esošajās kapitālsabiedrībās ir jākonsultējas ar KP. Vienlaikus iestāde arī sniedz skaidrojumu par publisku personu rīcības ietekmes uz konkurences novērtēšanu. Attiecīgi 2017.gadā KP sniedza kopā 41 viedokļus, no kuriem 7 bija saistīti ar kapitālsabiedrību dibināšanu vai līdzdalības pārvērtēšanu esošajās kapitālsabiedrībās un 22 saistībā ar sūdzībām par konkurences ierobežojumiem publiskajos iepirkumos.

Lai veicinātu brīvas konkurences attīstību visās tautsaimniecības nozarēs un novērstu, ka konkurence tiek nepamatoti kavēta normatīvo aktu dēļ, KP 2017.gadā sagatavoja 28 atzinumus, kuros norādīja uz konkurences riskiem, ko var nodarīt normatīvais regulējums. No tiem deviņos gadījumos iestāde panāca konkurencei labvēlīgu rezultātu.

2017.gadā Būvniecības informācijas sistēmas (BIS) uzturēšanai un pilnveidošanai piešķirtais finansējums tika izmantots 263 318 *euro* apmēra, lai uzlabotu sistēmas funkcionalitāti un lietošanas ērtumu, kā arī izpildīt prasības atbilstoši MK 2017.gada 26.septembra noteikumiem Nr.594 “Grozījumi Ministru kabineta 2014.gada 25.februāra noteikumos Nr.116  „Būvkomersantu reģistrācijas noteikumi””, 2017.gada 15.jūnija grozījumiem Ēku energoefektivitātes likumā un 2017.gada 22.jūnija grozījumiem Būvniecības likumā.

|  |
| --- |
| EM veiktie lielie pētījumi |

2017.gadā EM īstenoja vai uzsāka īstenot virkni lielo pētījumu būvniecības un mājokļu nodrošināšanas, kā arī enerģētikas un uzņēmējdarbības vides pilnveidošanas jomās. Uzsāktais Eiropas Sociālā fonda līdzfinansētais pētījums **“Darba tirgus apsteidzošo pārkārtojumu sistēmas izveides iespējas un vidēja un ilgtermiņa darba tirgus prognožu sasaiste ar rīcībpolitiku”** tika īstenots visu pārskata periodu un to plānots pabeigt 2019.gada aprīlī. Informācija par pabeigtajiem pētījumiem ir pieejama [*pētījumu datu bāzē*](http://petijumi.mk.gov.lv/).

Pētījuma **“Priekšlikumu izstrāde būvniecības nozares vidēja termiņa stratēģijas sagatavošanai”** mērķis bija veikt padziļinātas intervijas un organizēt ekspertu diskusijas, lai izstrādātu priekšlikumus būvniecības nozares vidēja termiņa stratēģijai un identificētu veicamos pasākumus. Lai kvalitatīvi izvērtētu un izdiskutētu dažādu būvniecības nozari pārstāvošo organizāciju viedokļus un priekšlikumus tika organizētas padziļinātas ekspertu intervijas un viedokļu apkopošanai – nozares pārstāvju diskusijas. Uz pētījuma rezultātiem balstītā tika sagatavotā “Latvijas Būvniecības nozares attīstības stratēģija 2017. - 2024.gadam”, kas bija apstiprināta 2017.gada 13.aprīļa Latvijas Būvniecības padomes sēdē.

Īstenojot uzsākto pētījumu **“Ēku energoefektivitātes prasību definēšana dažādām ēku klasēm, ņemot vērā ēku dzīves cikla izmaksas”** tiks iegūts ziņojumus par izmaksu ziņā optimālu minimālo energoefektivitātes prasību līmeņu aprēķināšanu jaunām un rekonstruējamām ēkām attiecībā uz ēkas elementiem (ēkas norobežojošās konstrukcijas) un attiecībā uz ēku kopumā. Projekta ziņojuma mērķis bija aprēķināt izmaksu optimālus līmeņus izvēlētajām references ēkām, salīdzināt rezultātus ar spēkā esošo normatīvo aktu prasībām un sniegt priekšlikumus normatīvo aktu uzlabošanai. Iepirkuma procedūrai noslēdzoties, 2017.gada 13.decembrī ziņojuma izstrādei, tika noslēgts iepirkuma līgums ar Latvijas Universitāti. Ziņojuma izstrāde turpinās 2018.gadā.

2017.gadā EM veica pētījumu un rīkoja [**Latvijas mikro un mazo uzņēmumu aptauju par problēmām un izaicinājumiem nodokļu sistēmā**](http://petijumi.mk.gov.lv/sites/default/files/title_file/Petijums_2017_Latvijas_mikro_un_mazo_uznem_aptauja_par_problemam_un_izaic_nodoklu_sistema.pdf). Pētījuma rezultātā tika sagatavoti ieteikumi uzņēmējdarbības vides uzlabošanai mazajiem uzņēmumiem nodokļu jomā. Latvijas mazo uzņēmumu aptauju nodrošināja pētījumu centrs SKDS. Aptaujā atbildes sniedza ap 4 tūkst. respondentu. Aptaujas rezultāti liecināja, ka lielākā daļa mazo uzņēmumu amatpersonu uzskata, ka Latvijā būtu jāsaglabā mikrouzņēmumu nodokļa režīms, turklāt to atbalstīja arī lielākā daļa mazo uzņēmumu, kas nodokļus maksā vispārējā režīmā. Visu mazo uzņēmumu grupā mikrouzņēmumu nodokļu režīma saglabāšanu atbalstīja 74% aptaujāto mazo uzņēmumu amatpersonu; uzņēmumu, kas ir MUN maksātāji, grupā – 91%; uzņēmumu, kas maksā nodokļus vispārējā režīmā, grupā – 59%. Ņemot par pamatu sabiedrības viedokli, tika izstrādāti atbilstoši grozījumi Mikrouzņēmumu nodokļa likumā.

2017.gadā arī sagatavots apjomīgs, Rīgas Tehniskās universitātes ekspertu izstrādātais pētījums [*“Elektroenerģijas cena un to ietekmējošie faktori”*](https://www.em.gov.lv/files/attachments/Elektroenergijas_cenu_petijuma_nosleguma_zinojums_2017-05-31.pdf), kurā ir padziļināti vērtēti elektroenerģijas cenu veidošanos ietekmējošie faktori Baltijas valstīs un Latvijā, kā arī precīzi raksturota un pierādīta Latvijas lielo termoelektrostaciju būtiskā ietekme uz reģionālo elektroenerģijas apgādes drošību un elektroenerģijas cenu stabilitāti reģionā. Pētījums ir vērtējams kā būtisks ieguldījums, lai nākotnē nodrošinātu tehniski un ekonomiski pamatotu, ilgtspējīgu lēmumu pieņemšanu jautājumos, kas skar elektroenerģijas ražošanas jaudu uzturēšanu un nākotnes attīstību.

Turklāt 2018.gadā EM plāno uzsākt būvniecības, tūrisma, eksporta veicināšanas, industrijas un pakalpojumu politikas jomās šādus pētījumus:

* Padziļinātas ekspertīzes pētījumu par prognozētām izmaiņām darba spēka un būvmateriālu izmaksās būvniecības nozarē;
* Sabiedriskās domas pētījumu, lai izstrādātu eksportspējīgu tūrisma produktu attīstības Latvijā rīcības plānu *Interreg Europe* programmas projekta *BRANDtour* ietvaros;
* Padziļinātas ekspertīzes pētījumus, lai izstrādātu priekšlikumus ikgadējā novērtējuma metodoloģijai “Klasteru programmas” efektivitātes izvērtēšanai un jaunu pakalpojumu attīstībai klasteru organizācijās;
* Izpēti par nebanku distances (“ātro kredītu”) kredītu tirgus ietekmi uz patērētāju ekonomiskajām interesēm un Latvijas tautsaimniecību;
* Padziļinātas ekspertīzes pētījumu par Nacionālo mērvienību etalonu potenciāla izvērtējumu.

|  |
| --- |
| Pārskats par sniedzamajiem EM pakalpojumiem |

EM pārskata periodā nodrošināja 11 pakalpojumu īstenošanu (uzskaites rādītājus par 2017.gadu skat. 9.pielikumā), to uzskaite notika atbilstoši MK 2017.gada 4.jūlijā noteikumiem Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtībai”. Katra pakalpojuma veidā pieteikšanas gadījumu skaits 2017.gadā ir atspoguļots 5.attēlā.

**5.attēls. EM sniegto pakalpojumu pieteikšanas gadījumu skaits 2017.gadā**

*Avots: EM dati*

[*Nodeva par naftas produktu drošības rezervju uzturēšanu*](https://www.latvija.lv/lv/PPK/dzives-situacija/apakssituacija/p4287/ProcesaApraksts)

Atbilstoši pienākumam uzturēt jēlnaftas un/vai naftas produktu obligātas rezerves (nodrošinot naftas krājumu apjomu lielāku par 90 dienām tīrā importa dienas vidējam daudzumam vai 61 dienai dienas vidējam iekšzemes patēriņam), tika identificēti 792 nodevas maksātāji, atbilstoši Valsts Kases un no VID datu sistēmas izgūtai informācijai.

[*Ziņošana par Energoefektivitātes likumā noteikto prasību izpildi*](https://www.latvija.lv/lv/PPK/dzives-situacija/apakssituacija/p4291/ProcesaApraksts)

Lai iegūtu informāciju par īstenotajiem energoauditiem, ieviestajām sertificētajām energopārvaldības sistēmām vai vides pārvaldības sistēmām ar papildinājumu, to ietvaros plānotajiem un īstenotajiem energoefektivitātes pasākumiem, kā arī informāciju par komersantu ikgadējo elektroenerģijas patēriņu, tika saņemti 388 elektroniskie ziņojumi. No tiem 242 klienti ziņoja par īstenotajiem energoauditiem, ieviestajām sertificētajām energopārvaldības sistēmām vai vides pārvaldības sistēmām ar papildinājumu un to ietvaros plānotajiem pasākumiem, 134 – par īstenotajiem energoefektivitātes pasākumiem un 12 – par komersanta ikgadējo elektroenerģijas patēriņu. Pakalpojuma sniegšana no ministrijas puses notika bez kavējumiem, savukārt normatīvajos aktos noteikto ziņošanas termiņu nokavēja 68 klienti. Sūdzības par pakalpojumu nav saņemtas.

[*Darbības pārskata iesniegšana par elektrostaciju, kurā saražotā elektroenerģija tiek iepirkta obligātā iepirkuma ietvaros vai par kuru maksā garantēto maksu par tajā uzstādīto elektrisko jaudu*](https://www.latvija.lv/lv/PPK/dzives-situacija/apakssituacija/p4288/ProcesaApraksts)

Elektrostacijas, kas elektroenerģiju pārdod obligātā iepirkuma ietvaros vai saņem garantētu maksu par elektrostacijā uzstādīto elektrisko jaudu, obligāto ikgadējo darbības pārskatu EM iesniedza klātienē – 39 gadījumos, 343 – pa pastu.

[*Atļauju izsniegšana elektroenerģijas ražošanas jaudu palielināšanai vai jaunu ražošanas iekārtu ieviešanai*](https://www.latvija.lv/lv/PPK/dzives-situacija/apakssituacija/p794/ProcesaApraksts)

Lai komersanti varētu saņemt atļauju elektroenerģijas ražošanas jaudu palielināšanai vai jaunu ražošanas iekārtu ieviešanai 2017.gadā tika saņemti 90 pieteikumi pa pastu un 38 – elektroniski. Pakalpojumu saņēma 15 gadījumos klātienē, 113 – pa pastu.

[*Izcelsmes apliecinājumu izsniegšana par elektroenerģiju, kas saražota no atjaunojamiem energoresursiem vai augstas efektivitātes koģenerācijā*](https://www.latvija.lv/lv/PPK/dzives-situacija/apakssituacija/p4289/ProcesaApraksts)

Lai elektroenerģijas ražotājs saņemtu elektroniska formāta izcelsmes apliecinājumu, ka tā elektrostacijā saražotā un elektroenerģijas tīklā nodotā elektroenerģija ir ražota no atjaunojamiem energoresursiem vai augstas efektivitātes koģenerācijā, tika saņemti 7 pieteikumi pa pastu un 27 – elektroniski. Pakalpojums tiek sniegts tikai elektroniski.

[*Tiesību piešķiršana uz samazināto obligātā iepirkuma komponentes maksājumu energoietilpīgiem apstrādes rūpniecības uzņēmumiem*](https://www.latvija.lv/lv/PPK/dzives-situacija/apakssituacija/p4290/ProcesaApraksts)

Lai iegūtu tiesības uz samazinātu līdzdalību obligātā iepirkuma komponentes maksājumam, saņemti 36 pieteikumi pa pastu un 4 elektroniski, pakalpojumu saņēma 5 gadījumos pa pastu un 2 – elektroniski (atlikušo iesniegumu risināšana turpinās 2018.gadā).

[*Latvijas Vienotais produktu kontaktpunkts (PCP)*](https://www.latvija.lv/lv/PPK/dzives-situacija/apakssituacija/p2646/ProcesaApraksts)

Lai iegūtu informāciju par konkrētās dalībvalsts noteikumiem, kurus piemēro pirms preču laišanas tirgū, vai atbildīgo iestāžu kontaktinformāciju (nepastarpinātai saziņai), uz tikai elektroniski saņemtiem pieteikumiem, pakalpojums visos 48 gadījumos tika sniegts elektroniski.

[*Pārrobežu problēmu risināšana (SOLVIT centrs)*](https://www.latvija.lv/lv/PPK/dzives-situacija/apakssituacija/p417/ProcesaApraksts)

Pārskata periodā SOLVIT koordinācijas centrs izskatīja 44 elektroniski un vienu pa pastu saņemtu pieteikumu – iedzīvotāju un komersantu sūdzības par citu ES dalībvalstu iestāžu rīcības neatbilstību ES tiesību normām. 2017.gadā sniedzot pakalpojumu 43 gadījumos elektroniski. Risinātās problēmas pārsvarā bija saistītas ar uzturēšanās atļaujām, robežšķērsošanu, profesionālo kvalifikāciju un izglītības atzīšanu, preču savstarpēju atzīšanu, uzņēmējdarbības brīvību un netaisnīgiem nosacījumiem valsts iepirkuma konkursos.

[*Reģistrācija tūrisma aģentu un tūrisma operatoru (TATO) datubāzē*](https://www.latvija.lv/lv/PPK/dzives-situacija/apakssituacija/p937/ProcesaApraksts)

EM uzturētās Tūrisma aģentu un tūrisma operatoru (TATO) datubāzes mērķis ir uzskaitīt Latvijā esošos tūrisma aģentus un tūrisma operatorus un sniegt informāciju par tiem ceļotājiem. Datubāzē jebkurš interesents var iepazīties ar informāciju par tajā reģistrētajiem komersantiem, un pārliecināties par tūrisma operatoru iemaksātās naudas drošības garantijas esamību. Lai saņemtu reģistrācijas numuru datubāzē (bez reģistrēšanās datubāzē komersants nedrīkst sniegt tūrisma aģenta vai tūrisma operatora pakalpojumus, bet tūrisma operators, kas organizē un sniedz kompleksos tūrisma pakalpojumus galapatērētājam, nevar saņemt klienta iemaksātās naudas drošības garantiju), 2017.gadā tika iesniegti 16 pieteikumi klātienē, 15 – pa pastu un 23 – elektroniski. Visos 54 gadījumos pakalpojums sniegts pa pastu.

Lai efektivizētu tūrisma apkalpojumu sniedzēju uzraudzību un veicinātu ceļotāju aizsardzību, datubāze tiks nodota Patērētāju Tiesību aizsardzības centra pārraudzībā ar 2018. gada 1. jūliju.

[*Privatizācijas sertifikātu tirdzniecības starpnieka licence*](https://www.latvija.lv/lv/PPK/dzives-situacija/apakssituacija/p1661/ProcesaApraksts)

Pārskata periodā tika saņemti pieteikumi 8 starpniecības sabiedrības licencēm, kas dod tiesības nodarboties ar privatizācijas sertifikātu tirdzniecību un atvērt privatizācijas sertifikātu tirdzniecības kontu bankā. Visos gadījumos pakalpojums sniegts klātienē.

[*Par operatīvā transportlīdzekļa statusu*](https://www.latvija.lv/lv/PPK/dzives-situacija/apakssituacija/p4464/ProcesaApraksts)

2017.gadā tika saņemti 6 elektroniskie pieteikumi lēmuma pieņemšanai par operatīvā transportlīdzekļa atļaujas piešķiršanu vai anulēšanu. Visos gadījumos pakalpojums sniegts elektroniski.

# EM izmantotie resursi un darbības uzlabošanas iespējas

EM 2017.gadā bija 219 amata vietas, no tām – 164 ierēdņu amata vietas, 54 darbinieku amata vietas, tai skaitā 5 konsultatīvās amatpersonas. Attiecīgi EM organizatoriskajā struktūrā bija 75 % ierēdņu amatu un 25 % darbinieku amatu. 2017.gadā vidējais faktiski nodarbināto skaits bija 205. EM 2017.gadā darba attiecības izbeiguši 20 % nodarbināto, par 1% mazāk kā 2016.gadā. Savukārt darbu EM uzsākuši 48 nodarbinātie. Vairāk kā divas trešdaļas (65 %) no 2017.gadā EM nodarbinātajiem ir sievietes, savukārt vīrieši veido 35 %.

Pēc vecuma grupu sadalījuma, no kopējā EM nodarbināto skaita būtisks īpatsvars ir vecuma grupai no 25 līdz 35 gadiem – 47 %, no 36 līdz 45 gadiem – 29 %, no 46 līdz 55 gadiem – 12 %, vecuma grupā virs 55 gadiem – 10 %, savukārt vecuma grupā līdz 25 gadiem ir 2 % nodarbināto.

Augstākā izglītība 2017.gadā bija 97 % EM nodarbināto. No visiem nodarbinātajiem doktora grāds ir 3 % nodarbināto, maģistra grāds – 58 % un bakalaura grāds – 32 %. Savukārt augstākā izglītība, kas iegūta līdz 90.gadu sākumam – 4 % EM nodarbināto. Bez augstākās izglītības bija 3 % darbinieku, t.sk. arī darbinieki, kuri turpina studijas, lai iegūtu bakalaura grādu.

Sadalījumā pa iegūtās izglītības jomām 42 % EM nodarbināto ir ekonomiskā un juridiskā izglītība (sadaloties līdzīgi), 29 % nodarbināto ir augstākā izglītība vadībzinātnēs (t.sk. arī uzņēmējdarbībā), 9 % – inženierzinātnēs (t.sk. arī būvniecībā), 4 % – dabaszinātnēs, bet pārējie 16 % – politikas zinātnēs, ES studijās un humanitārajās zinātnēs.

Lai nodrošinātu EM būvniecības sektora resursu primāru koncentrēšanu uz nozares politikas izstrādi, radot labākus risinājumus būvniecības kvalitātes celšanai nozarē, kā arī, lai pilnveidotu īres tirgus tiesisko regulējumu un izstrādātu papildu atbalsta instrumentus īres dzīvojamo māju izveidei, 2017.gadā tika reorganizēts Būvniecības un mājokļu politikas departaments, izveidojot uz tā bāzes divus atsevišķus departamentus – **Būvniecības politikas departamentu** un **Mājokļu politikas departamentu**.

Lai palielinātu EM resursu izlietojuma efektivitāti, tika reorganizēts Administratīvais departaments, izslēdzot to no EM organizatoriskās struktūras. **Stratēģiskās un finanšu vadības departamenta** sastāvā iekļauta Administratīvā departamenta Administratīvā nodaļa. Dokumentu vadības nodaļai noteikta tieša Administrācijas vadītāja pakļautība, kā arī no Juridiskā departamenta sastāva izslēgta Personāla vadības nodaļa, nosakot tai tiešu Administrācijas vadītāja pakļautību, nodrošinot kvalitatīvāku valsts budžeta apropriācijas pieprasījuma izstrādi, izlietošanas plānošanu un izpildes kontroli, kā arī darba aizsardzības pasākumus integrētu personālpolitiku.

Pārskata periodā no EM organizatoriskās struktūras tika izslēgts arī Inovācijas departaments, izveidoti **Nozaru politikas departaments** un **Ārvalstu investīciju piesaistes nodaļa**, kā arī reorganizēts Uzņēmējdarbības konkurētspējas departaments, nodrošinot EM prioritāro pasākumu īstenošanu. Vienlaikus pārskata gadā EM, lai stiprinātu un uzlabotu struktūrvienību veikto mikro un makro analīzi, ir veikta iekšējā strukturālā reorganizācija un izveidots Analītikas dienests, kas ir tiešā valsts sekretāra pakļautībā. Dienesta uzdevums ir pārzināt valsts ekonomisko situāciju, konstatēt tās attīstības tendences, analizēt ekonomikas politikas problēmas un izstrādāt ieteicamos risinājumus valsts tautsaimniecības izaugsmes mērķu sasniegšanai, tai skaitā prognozēt valsts galvenos makroekonomiskos rādītājus ekonomikas politikas attīstības vajadzībām.

EM savā darbā ievēro **labas pārvaldības principu**, kas ietver atklātību pret sabiedrību, datu aizsardzību, taisnīgu procedūru īstenošanu saprātīgā laikā, kvalitatīvu pakalpojumu sniegšanu un citus noteikumus, lai veiktu savas funkcijas ievērojot sabiedrības intereses.

Pārskata periodā saskaņā ar ekonomikas ministra 2016. gada 10. februāra rīkojumu Nr.31 „Par iekšējā audita sistēmu ministram padotajās iestādēs” un EM Iekšējā audita nodaļas 2017. gada plānu veikti četri auditi – trīs ministrijas pamatdarbības sistēmās un viens ministrijas atbalsta sistēmā, novērtējot auditējamo sistēmu iekšējās kontroles darbību, kā arī uzsākts valsts pārvaldes pakalpojumu prioritārais audits. Auditos izvērtēta padotības iestāžu stratēģiskās darbības joma, enerģētikas un atjaunojamo energoresursu politikas joma, kā arī ārējo ekonomisko attiecību politikas izstrāde, īstenošana un koordinēšana EM.

Kopā sagatavoti 4 audita ziņojumi, lai pilnveidotu un uzlabotu ministrijas un padotības iestādes iekšējās kontroles sistēmas atbilstību normatīvo aktu prasībām, nodrošinātu efektīvu funkciju pārdali un cilvēkresursu plānošanu ministrijā un padotības iestādēs.

Pamatojoties uz auditos un pārbaudēs konstatētajiem faktiem un pierādījumiem, kopumā iekšējās kontroles sistēmas ministrijā un tās padotības iestādēs darbojas. Tomēr atsevišķas iekšējās kontroles nepieciešams uzlabot. 2017.gadā sniegti iekšējo auditu un ārējo revīziju ieteikumi, lai uzlabotu vairākus procesus un pilnveidotu atsevišķas iekšējās kontroles ministrijā un tās padotības iestādēs. Pārskata periodā tika ieviesti 69% no iekšējo audita ieteikumu skaita un 99% no ārējo revīziju ieteikumu skaita, kuru ieviešanas termiņš bija pārskata gads.

Lai radītu sabiedrībā pietiekamu pārliecību par ministrijas funkciju un uzdevumu kvalitatīvu izpildi, mērķu un rezultatīvo rādītāju sasniegšanu, EM 2017.gadā apstiprināts aktualizētais **“Ekonomikas ministrijas risku vadības plāns”**, kurā apzināti darbības, stratēģiskie, finanšu, komunikācijas, darba vides un personāla politikas riski un iekļauti veicamie pasākumi to mazināšanai vai novēršanai.

**Komunikācija ar sabiedrību.** Sabiedrības informētībai par EM aktivitātēm, izstrādātajiem politikas plānošanas dokumentiem, normatīvo aktu projektiem, ministrijas pieņemto lēmumu skaidrošanai, ikdienas komunikācijas un viedokļu apmaiņas nodrošināšanai, 2017.gadā regulāri gatavota un izplatīta informācija plašsaziņas līdzekļiem, sniegtas intervijas un atbildes gan uz iedzīvotāju, gan žurnālistu jautājumiem par ministrijas kompetencē esošajiem jautājumiem, ministrijas pārstāvji piedalījušies dažādos televīzijas un radio raidījumos, organizētas konferences, semināri uzņēmējiem un citiem interesentiem, pilnveidota un regulāri aktualizēta ministrijas tīmekļa vietnes [*www.em.gov.lv*](http://www.em.gov.lv) informācija, kā arī īstenota aktīva komunikācija sociālajos tīklos.

# EM komunikācija ar sabiedrību

Nozīmīgākā īstenotā komunikācijas kampaņa 2017. gadā bija dabasgāzes tirgus liberalizācijas īstenošanai, kuras ietvaros sadarbībā ar SPRK un Patērētāju tiesību aizsardzības centrs tika īstenotas virkne aktivitātes sabiedrības informēšanai par reformas īstenošanas laiku, posmiem un nepieciešamo rīcību.

Sarunu festivāla LAMPA ietvaros, kas notika jūnija beigās Cēsīs, EM rīkoja diskusiju “Prāta vētra par Latviju pēc 25 gadiem”. To vadīja “Quo Tu domā?” līdzdibinātājs un valdes priekšsēdētājs Mārtiņš Vaivars. Diskusijā kopā ar vairāk nekā 200 apmeklētājiem piedalījās Ministru prezidenta biedrs, ekonomikas ministrs Arvils Ašeradens, Cēsu Jaunās sākumskolas direktore Dana Narvaiša, *Riga TechGirls* līdzradītāja un *be-with* dibinātāja Anna Andersone, uzņēmējs un *SAF Tehnika* Ziemeļamerikas biroja vadītājs Jānis Bergs, Latvenergo valdes priekšsēdētājs Āris Žīgurs, uzņēmējs Gundars Skudriņš un režisors Vladislavs Nastavševs. Spraigā, pusotru stundu garā diskusijā tika izvirzītas daudzas svarīgas un aktuālas idejas par valsts turpmāko attīstību, meklējot atbildes uz jautājumiem, kā parūpēties, lai Latvijā nākotnē darbojas talantīgi cilvēki, kā jāmainās Latvijas sabiedrībai, kultūrai un vērtībām, lai Latvija kļūtu par interesantu un inovatīvu vietu, un kas ir Latvijas ekonomikas spēcīgās vietas, uz kurām nākotnē būtu jākoncentrējas uzņēmējiem?

Pārskata gadā sadarbībā ar padotībā esošajām iestādēm, kapitālsabiedrībām, kurās EM vai ekonomikas ministrs ir valsts kapitāla daļu turētājs, un dažādām NVO organizētas vairākas konferences un semināri konkrētu mērķauditoriju izglītošanai un informēšanai par ministrijas kompetencē esošajiem jautājumiem, aktualitātēm normatīvajos aktos, kā arī pieejamo un plānoto atbalstu komersantiem, valsts un pašvaldību uzņēmumiem un iedzīvotājiem.

Informatīvās kampaņas “Atbalsts uzņēmējiem” ietvaros piecās Latvijas pilsētās notika forumi “Valsts atbalsta biznesu”, sniedzot uzņēmējiem visaptverošu informāciju par šobrīd pieejamo un tuvākajā laikā plānoto atbalstu uzņēmējdarbības uzsākšanai un paplašināšanai. Forumi par valsts atbalstu uzņēmējiem ir kļuvuši jau par ikgadēju tradīciju, sniedzot iespēju komersantiem vienuviet saņemt plašu informāciju par pieejamo un plānoto atbalstu. EM, ALTUM un LIAA kopīgi rīkotajos pasākumos piedalījās vairāk kā 800 dalībnieki un vairāk kā 20 iestādes, organizācijas, kā arī komercbankas, kas sniedza konsultācijas uzņēmējiem.

Īpaši atzīmējams, plaši apmeklēts un pozitīvi novērtēts bija forums uzņēmējdarbības uzsācējiem “Starta diena”, informācijas un iedvesmas pasākums jaunajiem un topošajiem uzņēmējiem, kurš pulcēja vairāk nekā 300 dalībniekus un ekspertus. Jaunie uzņēmēji vienuviet varēja uzzināt par finansējuma saņemšanas iespējām, piemēram, valsts atbalsta programmu aizdevumiem, riska kapitāla fondiem, biznesa eņģeļiem, un dažādiem citiem atbalsta mehānismiem – inkubatoriem, mentoriem, pašvaldību piedāvāto atbalstu u.c. Savukārt, jau esošie uzņēmēji dalījās ar saviem pieredzes stāstiem, kā tika pārvarēti dažādi izaicinājumi biznesa sākuma posmā.

Informatīvās kampaņas “Dzīvo siltāk” ietvaros pārskata gadā ministrija organizējusi vairākus informatīvus pasākumus, no kuriem apjomīgākais pasākumu cikls tika organizēts rudenī, kad 40 Latvijas pilsētās namu pārvaldīšanas uzņēmumu, dzīvokļu īpašnieku biedrību un būvniecības uzņēmumu pārstāvji, kā arī daudzdzīvokļu dzīvojamo māju vecākie tika aicināti uz semināriem par pieejamo atbalstu energoefektivitātes pasākumu īstenošanai daudzdzīvokļu ēkās. Semināru laikā klātesošiem tika sniegta informācija par atbalsta programmas „Veicināt energoefektivitātes paaugstināšanu dzīvojamās ēkās” nosacījumiem (skat. arī 8.pielikumu), tehniskās dokumentācijas sagatavošanu, lēmuma pieņemšanas procedūru, kā arī līdzfinansējuma saņemšanas aspektiem. Seminārus kopumā apmeklēja 800 dalībnieki.

Tāpat EM pārstāvji un informatīvās kampaņas „Dzīvo siltāk” sadarbības partneri piedalījās izstādēs „Māja I” pavasarī un „Māja. Dzīvoklis” rudenī, kuru ietvaros informēja namu pārvaldītājus un dzīvokļu īpašniekus par pieejamo ES fondu finansējumu daudzdzīvokļu ēku energoefektivitātes uzlabošanai, kā arī kvalitatīvu ēku renovāciju. Izstāžu laikā notika arī konference „Daudzdzīvokļu māju pārvaldīšanas prakse un energoefektivitātes paaugstināšanas iespējas.”, kā arī zinātniski praktisks forums „Mājokļu pārvaldīšanas prakse, daudzdzīvokļu namu atjaunošanas iespējas”. Izstāžu laikā kopumā tika apkalpoti vairāk kā 2000 apmeklētāji.

Lai veicinātu labo praksi ēku energoefektivitātes jomā, sadarbībā ar VARAM un žurnālu “Būvinženieris” organizēts konkurss “Energoefektīvākā ēka Latvijā 2017”. Kopumā konkursā tika iesniegti 27 pieteikumi, no tiem 22 pretendē uz uzvaru nominācijā „Energoefektīvākā daudzdzīvokļu ēka Latvijā 2017”. Informācija par konkursu un laureātiem publicēta tīmekļa vietnē [http://www.energoefektivakaeka.lv](http://www.energoefektivakaeka.lv/). Tāpat organizēts fotokonkurss “Energoefektivitāte mums apkārt”, dalībai konkursā tika iesniegtas 27 fotogrāfijas.

**Sabiedrības apmierinātība ar ministrijas darba kvalitāti**

Analizējot publikācijas plašsaziņas līdzekļos, ministrijas pārstāvju dalību dažādos informatīvos pasākumos, ministrija saņēmusi atzinīgus vārdus par aktivitātēm konkrētas jomas sakārtošanai, darbinieku atsaucību un kompetenci dažādu jautājumu risināšanā, semināru un konferenču organizācijā. Atzinīgi novērtēti semināri un forumi uzņēmējdarbības, būvniecības un energoefektivitātes jomā. Respondenti aicināja turpmāk ministrijas darbībā vairāk koncentrēties uz Latvijas ekonomikas izaugsmes sekmēšanu, atbalstu produktivitātes un konkurētspējas kāpināšanai, administratīvā sloga mazināšanu uzņēmējiem un mērķtiecīgu atbalsta instrumentu izstrādi uzņēmējdarbības attīstībai.

Ministrijas klientu apmierinātība un ieinteresētība vērtēta, analizējot EM tīmekļa vietnes *www.em.gov.lv* apmeklētāju statistiku. Mājaslapas apmeklētāji visvairāk lasījuši informāciju, kas publicēta sadaļas “Kontakti”, “Vasaras laiks”, „Būvniecība”, “Tautsaimniecības attīstība” un „ES fondi”. Lai nodrošinātu iespēju ministrijas sadarbības partneriem un klientiem sniegt vērtējumu par ministrijas darbu, pieņemtajiem lēmumiem un sadarbības efektivitāti, ministrijas mājaslapā ir izveidota aptaujas anketa, kuru tiešsaistē var aizpildīt jebkurš interesents un nosūtīt ministrijai. 2017. gadā netika saņemtas aizpildītas aptaujas anketas.

**Sadarbība ar nevalstisko sektoru**

EM un tās padotībā esošajām iestādēm ir izveidojusies aktīva un produktīva sadarbība ar dažādām nevalstiskajām organizācijām (NVO), kas regulāri tiek iesaistītas ministrijas kompetencē esošās politikas, lēmumu un normatīvo aktu izstrādē un pilnveidošanā. Aktīvākie sociālie partneri ir Latvijas Tirdzniecības un rūpniecības kamera, Latvijas Darba devēju konfederācija un Latvijas Pašvaldību savienība. Savukārt, ikdienā ministrija sadarbojas ar vairāk kā 100 NVO, tai skaitā dažādu konsultatīvo padomju ietvaros. Sadarbības partneru un konsultatīvo padomju saraksts publicēts ministrijas mājaslapā. EM atzinīgi novērtē uzņēmēju un viņus pārstāvošo NVO ieguldījumu normatīvo aktu pilnveidošanā un uzņēmējdarbības vides pastāvīgā uzlabošanā.

2017.gadā EM, VARAM, Nacionālā nekustamo īpašumu attīstītāju alianse un nekustamo īpašumu nozares uzņēmumi parakstīja sadarbības memorandu, vienojoties uzlabot investīciju vidi un regulējumu nekustamo īpašumu jomā Latvijā, padarot nozari konkurētspējīgāku Baltijas mērogā. Nozares pārstāvji apņēmās līdz 2020. gadam dubultot ikgadējās investīcijas jaunā nekustamā īpašumā, panākot, ka tās nav mazākas par 600 milj. *euro* gadā.

Atbilstoši **Ekonomikas ministrijas darbības stratēģijā 2017.-2019.gadam** noteiktajiem darbības virzieniem nākamajam pārskata periodam ir paredzēta virknes prioritāro pasākumu īstenošana EM kompetences jomās (sīkāk var skatīt EM Interneta vietnē [*EM mērķi un prioritātes*](https://www.em.gov.lv/files/ministrija/EM%20MERKI_PRIORITATES_21022018.docx)).

# 2018.gada plānotie pasākumi

**Produktivitātes paaugstināšanai un uzņēmējdarbības vides pilnveidošanai**

* Izstrādāt un ievest efektīvus pasākumus straujākam produktivitātes pieaugumam nozarēs un tautsaimniecībā kopumā, tai skaitā izveidot atbalsta instrumentu augsta līmeņa ekspertu piesaistei;
* Veidot uz klientu orientētu valsts pārvaldi, t.sk. atbalstot *Konsultē vispirms* principa darbību un sekmējot EM pārziņā esošo valsts pakalpojumu digitalizāciju;
* Turpināt uzlabot uzņēmējdarbības vidi un samazināt administratīvo slogu uzņēmējiem, īstenojot *Uzņēmējdarbības vides uzlabošanas pasākumu plānu* un to koriģējot atbilstoši aktuālajai situācijai, tai skaitā papildinot ar jauniem pasākumiem, sevišķi – inovāciju veicināšanai;
* Sagatavot grozījumus *Būvniecības likumā*, nosakot precīzu atbildības sadalījumu un apdrošināšanas sistēmu būvniecībā, paaugstinot būvniecības kvalitāti;
* Īstenot *Būvniecības informācijas sistēmas (BIS)* attīstības projektu, padarot efektīvāku būvniecības procesu, galveno uzsvaru liekot uz pilnībā elektronisku būvniecības ieceres ierosināšanu, saskaņošanu un būvniecības atļaujas saņemšanu BIS ietvaros;
* Nodrošināt dzīvojamo ēku un valsts ēku energoefektivitātes paaugstināšanu un centralizētās siltumapgādes sistēmu rekonstrukcijas īstenošanu, turpinot ES fondu apguvi;
* Pilnveidot atbalstu elektroenerģijas ražotājiem, nodrošinot konkurētspējīgas energoresursu cenas un pārskatot *obligātā iepirkuma komponente*s sistēmas risinājumus (OIK negatīvās ietekmes samazināšanai), veicot visaptverošu elektroenerģijas obligātā iepirkuma saņēmēju auditu un kopējās sistēmas izvērtējumu;
* Stimulēt mājsaimniecības plašāk izmantot decentralizētos atjaunojamo energoresursu risinājumus savos mājokļos, pilnveidojot elektroenerģijas neto norēķinu sistēmas nosacījumus un padarot tos ekonomiski pievilcīgākus;
* Sekmēt enerģētikas nozares attīstību, izveidot ilgtermiņa enerģētikas un klimata politikas stratēģiju Eiropas Savienības 2030.gada enerģētikas un klimata mērķu sasniegšanai un Enerģētikas savienības pārvaldības nodrošināšanai;
* Izveidot vienoto elektroniskās darba laika uzskaites datu bāzi (būvniecības nozarē) un noteikt kārtību, kādā kontrolējošās institūcijas saņem datus, izstrādāt regulējumu sodu ieviešanai par elektroniskās darba laika būvlaukumos neieviešanu, krāpšanos u.c. gadījumiem;
* Stingrāk uzraudzīt tūrisma aģentu un operatoru darbību, ieviešot speciālo atļauju (licenci), kas ļaus komplekso pakalpojumu sniedzējiem organizēt un pārdot kompleksos ceļojumus, kā arī nodrošināt klienta iemaksātās naudas atmaksāšanu 100% apmērā un ceļotāju repatriāciju gadījumos, kad tūrisma pakalpojuma sniedzējs pilnībā vai daļēji nesniegs līgumā ietvertos tūrisma pakalpojumus, kas radušies pakalpojumu sniedzēja likviditātes problēmu dēļ;
* Sekmēt efektīva alternatīva strīdu izskatīšanas mehānisma praktisku darbību Latvijā, palielinot pušu uzticību lēmumam par strīdu izskatīšanu un to lietu skaitu, kurās tiek panākts izlīgums.

**Investīciju veicināšanai un piesaistei**

* Izstrādāt konkurētspējīgu investīciju piesaistes atbalsta paketi, turpinot arī Latvijā strādājošo investoru atbalstu;
* Īstenot proaktīvu rīcību lielo investīciju projektu atbalstam un uzturēt valstij stratēģiski nozīmīgu lielo investīciju projektu "portfeli" potenciālajiem investoriem, par pamatu ņemot *Fortune500* uzņēmumu sarakstu;
* Atbalstīt tehnoloģiju parka izveidi un sekmēt informācijas tehnoloģiju programmas/ paraugskolas (globāli konkurētspējīgu IKT nozares izglītības iestādes) izveidi Latvijā.

**Inovācijas veicināšanai**

* Paaugstināt inovācijas reitingu – uzlabojot Latvijas vietu Eiropas inovāciju novērtējumā;
* Atbalstīt inovācijas publiskā iepirkuma izveidošana Latvijā un stiprināt inovācijas kapacitāti;
* Turpināt īstenot ES fondu programmas *Atbalsts jaunu produktu ieviešanai ražošanā*, *Inovāciju motivācijas programma*, *Klasteru programma* un *Atbalsts jaunu produktu un tehnoloģiju izstrādei kompetences centru ietvaros*;
* Paplašināt atbalsta saņēmu loku attīstot jaunuzņēmumu ekosistēmu un īstenojot projektu *Latvija* – *jaunuzņēmumu veidošanas izvēle Nr.1 Baltijā*, veicinot privātā sektora un izglītības iestāžu iesaisti jaunuzņēmumu ekosistēmas veidošanā, kā arī sekmējot tradicionālo nozaru un jaunuzņēmumu savstarpējo sadarbību;
* Atbalstīt inovācijas enerģētikā (izveidojot un īstenojot valsts pētījumu programmu enerģētikas nozarē) un pilnveidot elektroenerģijas norēķinu sistēmu.

**Eksporta veicināšanai**

* Turpināt atbalstu eksporta mērķa tirgos un tālajos tirgos (Ķīna, ASV, Apvienotie Arābu Emirāti), t.sk. nodrošinot dalību starptautiskajās izstādes ārvalstīs;
* Sniegt atbalstu uzņēmumiem eksportspējas veicināšanai (ārējo tirgu apguvei);
* Īstenot atbalsta programmas *Īstermiņa eksporta kredīta garantijas* un *Vidēja un ilgtermiņa eksporta kredītu garantijas*;
* Panākt tūrisma pakalpojumu eksporta pieaugumu, īstenojot *Latvijas tūrisma attīstības pamatnostādnes 2014.* – *2020.gadam*, veicinot Latvijas tūrisma tēla un Latvijas kā tūrisma galamērķa atpazīstamību;
* Sekmēt starptautisko sadarbību un īstenot ciešākas integrācijas aktivitātes EM kompetences jomās (piemēram, enerģētika, inovācija, uzņēmējdarbības vide).

**Cilvēkkapitāla attīstībai**

* Turpināt ES fondu programmu *Atbalsts nodarbināto apmācībām* un *Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti* īstenošanu;
* Izstrādāt valsts atbalsta instrumentu īres namu celtniecībai, kā arī izstrādāt jaunu tiesisko regulējumu dzīvojamo telpu īres tirgū, sekmējot kvalitatīvu un iedzīvotājiem finansiāli pieejamu īres dzīvokļu izveidi un investīcijas īres namu sektorā;
* Paplašināt ALTUM īstenotās mājokļu garantiju programmas mērķauditoriju, nodrošinot mājokļa pieejamību ģimenēm ar bērniem un personām, kuras ieguvušas augstāko vai profesionālo izglītību;
* Veicināt viedo imigrāciju, atvieglojot ieceļošanas nosacījumus augsti kvalificētiem nodarbinātajiem, t.sk. nodarbinātajiem profesijās ar būtisku darbaspēka trūkumu;
* Turpināt darba tirgus analīzi, sagatavojot vidēja un ilgtermiņa darba tirgus prognozes, pilnveidot DATAPS, ciešāk integrējot darba tirgus informāciju izglītības piedāvājuma veidošanā un karjeras konsultācijās, kā arī piedāvāt darbaspēka mobilitātes risinājumus;
* Stiprināt Nodarbinātības padomes darbību, turpinot tajā darbu pie strukturētas un saskaņotas izglītības un nodarbinātības politikas ieviešanas, risinot jautājumus par pieaugušo izglītību un izglītības saturu.

# pielikums. EM plānošanas dokumentu saraksts

|  |  |  |  |
| --- | --- | --- | --- |
| **Nr.** | **EM atbildības joma/nozare (atbilstoši EM nolikuma punktam)** | **Apstiprinātais politikas plānošanas dokuments attiecīgajā jomā** | **Norādes uz dokumenta atrašanas vietu** |
| **Informācija par EM nozarēm** | | | |
| **1.** | 5.3. Izstrādā un īsteno tautsaimniecības politiku, t.sk. rūpniecības (5.3.1.) un tirdzniecības (5.3.5.) nozarēs | [Nacionālās industriālās politikas pamatnostādnes 2014.-2020.gadam](http://polsis.mk.gov.lv/documents/4391), 28.06.2013. | <https://likumi.lv/doc.php?id=257875> |
| [Latvijas preču un pakalpojumu eksporta veicināšanas un ārvalstu investīciju piesaistes pamatnostādnes 2013.-2019.gadam](http://polsis.mk.gov.lv/documents/4376), 17.06.2013. (Grozījums 14.03.2017) | <https://likumi.lv/ta/id/289445-grozijumi-latvijas-precu-un-pakalpojumu-eksporta-veicinasanas-un-arvalstu-investiciju-piesaistes-pamatnostadnes-2013-2019> |
| [Latvijas nacionālā reformu programma "ES 2020" stratēģijas īstenošanai](http://polsis.mk.gov.lv/documents/4294), 26.04.2011. | <https://www.em.gov.lv/lv/eiropas_savieniba/strategija__eiropa_2020_/latvijas_nacionala_reformu_programma> / |
| **2.** | 5.3. Izstrādā un īsteno tautsaimniecības politiku tūrisma (5.3.2.) nozarē | [Latvijas tūrisma attīstības pamatnostādnes 2014.–2020.gadam](http://polsis.mk.gov.lv/documents/4823), 03.07.2014. | <https://likumi.lv/doc.php?id=267332> |
| **3.** | 5.3. Izstrādā un īsteno tautsaimniecības politiku enerģētikas (5.3.3.) nozarē | [Enerģētikas attīstības pamatnostādnes 2016.–2020.gadam](http://polsis.mk.gov.lv/documents/5499), 09.02.2016. | <https://likumi.lv/ta/id/280236-par-energetikas-attistibas-pamatnostadnem-2016-2020-gadam> |
| Energoefektivitātes politikas alternatīvo pasākumu plāns enerģijas galapatēriņa ietaupījuma mērķa 2014.–2020. gadam sasniegšanai, 24.05.2017. | <https://likumi.lv/ta/id/291026-par-energoefektivitates-politikas-alternativo-pasakumu-planu-energijas-galapaterina-ietaupijuma-merka-2014-2020-gadam> |
| Konceptuāls ziņojums "Kompleksi pasākumi elektroenerģijas tirgus attīstībai", 22.09.2017. | <https://likumi.lv/ta/id/293753> |
| Konceptuāls ziņojums "Par atjaunojamo energoresursu izmantošanu transporta sektorā", 21.07.2017. | <https://likumi.lv/doc.php?id=292398> |
| [Rīcības plāns elektroenerģijas kopējās cenas pieauguma risku ierobežošanai](http://polsis.mk.gov.lv/documents/4302), 09.04.2013. | <https://www.em.gov.lv/lv/nozares_politika/atjaunojama_energija_un_kogeneracija/normativie_akti_un_politikas_planosanas_dokumenti_/> |
| Koncepcija par Eiropas Parlamenta un Padomes 2012.gada 25.oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES, un atceļ Direktīvas 2004/8/EK un 2006/32/EK, prasību pārņemšanu normatīvajos aktos, 02.12.2013. | <https://likumi.lv/doc.php?id=262535> |
| **4.** | 5.3.Izstrādā un īsteno tautsaimniecības politiku būvniecība\* (5.3.4.) | [Latvijas būvniecības nozares attīstības stratēģija 2017. – 2024.gadam](https://www.em.gov.lv/files/buvnieciba/BS_17.05.2017.pdf) (apstiprināta Latvijas Būvniecības padomes 2017.gada 13.aprīļa sēdē) | <https://www.em.gov.lv/lv/nozares_politika/buvnieciba/buvniecibas_strategija/> |
| **Informācija par EM jomām** | | | |
| **5.** | 5.4. Izstrādā un īsteno Uzņēmējdarbības politiku, t.sk. mazo un vidējo uzņēmumu (5.4.1.), mikrouzņēmumu (5.4.2.) attīstības jomā | Konceptuāls ziņojums "Par uzņēmējdarbības uzsākšanas un mazās uzņēmējdarbības ekosistēmu un turpmāk nepieciešamajiem atbalsta stimuliem", 29.09.2016. | <https://likumi.lv/doc.php?id=285096> |
| Uzņēmējdarbības vides pilnveidošanas pasākumu plāns, 15.03.2017. | <https://likumi.lv/ta/id/289463-par-uznemejdarbibas-vides-pilnveidosanas-pasakumu-planu> |
| **6.** | 5.4. Izstrādā un īsteno politiku inovāciju attīstības (5.4.3.) jomā | Zinātnes, tehnoloģijas attīstības un inovācijas pamatnostādnēm 2014.–2020. gadam, 28.12.2013. | <https://likumi.lv/doc.php?id=263464> |
| **7.** | 5.4. Izstrādā un īsteno politiku, t.sk. tirdzniecības regulēšanas (5.4.4.), konkurences veicināšanas (5.4.5.), patērētāju tiesību aizsardzības (5.4.6.) jomās | [Latvijas preču un pakalpojumu eksporta veicināšanas un ārvalstu investīciju piesaistes pamatnostādnes 2013.-2019.gadam](http://polsis.mk.gov.lv/documents/4376), 17.06.2013. (Grozījums 14.03.2017) | <https://likumi.lv/ta/id/289445-grozijumi-latvijas-precu-un-pakalpojumu-eksporta-veicinasanas-un-arvalstu-investiciju-piesaistes-pamatnostadnes-2013-2019> |
| Uzņēmējdarbības vides pilnveidošanas pasākumu plāns (t.sk. “Konsultē vispirms”), 15.03.2017. | <https://likumi.lv/ta/id/289463-par-uznemejdarbibas-vides-pilnveidosanas-pasakumu-planu> |
| **8.** | 5.4. Izstrādā un īsteno politiku atbilstības novērtēšanas, kvalitātes nodrošināšanas un bīstamo iekārtu tehniskā uzraudzības (5.4.7.) jomā | [Konceptuāls ziņojums "Par Latvijas nacionālās standartizācijas sistēmas pilnveidošanu"](http://polsis.mk.gov.lv/documents/5697), 21.09.2016. | <https://likumi.lv/doc.php?id=284921> |
| [Eirokodeksa standartu uzlabošanas pasākumu plāns 2016.–2018.gadam](http://polsis.mk.gov.lv/documents/5418), 03.12.2015. | <https://likumi.lv/ta/id/278296-par-eirokodeksa-standartu-uzlabosanas-pasakumiem-2016-2018-gadam> |
| [Nacionālās industriālās politikas pamatnostādnes 2014.-2020.gadam](http://polsis.mk.gov.lv/documents/4391), 28.06.2013. | <https://likumi.lv/doc.php?id=257875> |
| **9.** | 5.4. Izstrādā un īsteno politiku. sabiedrisko pakalpojumu regulēšanas (5.4.8.) jomā | [Enerģētikas attīstības pamatnostādnes 2016.–2020.gadam](http://polsis.mk.gov.lv/documents/5499), 09.02.2016. | <https://likumi.lv/ta/id/280236-par-energetikas-attistibas-pamatnostadnem-2016-2020-gadam> |
| **10.** | 5.4. Izstrādā un īsteno politiku valsts statistikas (5.4.9.) jomā | [Pasākumu plāns 2021.gada tautas skaitīšanas sagatavošanai un organizēšanai](http://polsis.mk.gov.lv/documents/5198), 22.04.2015. | <https://likumi.lv/ta/id/274448-par-pasakumu-planu-2021-gada-tautas-skaitisanas-sagatavosanai-un-organizesanai> |
| **11.** | EM turpina strādāt pie privatizācijas procesa pabeigšanas (5.4.11.) un denacionalizācijas jautājumiem | Par Valsts un pašvaldību īpašuma privatizācijas valsts stratēģiju (pamatnostādnēm), 4.08.2003.  *Uz pamatnostādņu pamatā tika pieņemti vairāki tiesību akti saistībā ar privatizācijas procesa pabeigšanu* | <https://likumi.lv/doc.php?id=77812> |

*Avots: www.likumi.lv; Politikas plānošanas dokumentu datubāze POLSIS, EM mājas lapa, EM nolikums, EM departamentu informācija*

# pielikums. EM darbības virziena “Produktivitātes paaugstināšana” rezultatīvo rādītāju dinamika

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rezultāts** | **Rezultatīvais rādītājs** | **Rezultatīvā rādītāja skaitliskās vērtības** | | | | | | |
| **2016.**  **(fakts)** | **2017.** | **2017\*.**  **(fakts)** | | **2018.** | **2019.** | **2020.** |
| 1.1. Palielinās Latvijas apstrādes rūpniecības ieguldījums IKP | 1.1.1. Produktivitāte apstrādes rūpniecībā (pievienotā vērtība salīdzināmās cenās *euro* uz 1 nodarbināto, 2010.gada cenās) | 20754,23 | 21781 | 22050 |  | 22858 | 23989 | 25176 |
| 1.1.2. Apstrādes rūpniecības ieguldījuma daļa Kopējā pievienotā vērtībā (%) | 12,5 | 13 | 12,7 |  | 13,5 | 14 | 15 |
| 1.2. Palielinās ieguldījumi pētniecībā un attīstībā | 1.2.1. Zinātniski pētnieciskā darba izmaksas (% no IKP) | 0,62  (2015) | 1,04 | 0,44  (2016) |  | 1,1 | 1,2 | 1,5 |
| 1.3. Pieaug Latvijas tautsaimniecības un komersantu konkurētspēja | 1.3.1. Enerģijas patēriņš iekšzemes kopprodukta radīšanai (kg naftas ekvivalenta uz 1000 *euro* no IKP), 2010.g.salīdzināmajās cenās | 206  (2015) | 201 | 202  (2016) |  |  |  | 176 |
| 1.3.2. Energoatkarība, neto energoresursu imports/bruto iekšzemes enerģijas patēriņš plus bunkurēšana (%) | 51,2  (2015) | 43,2 | 47,2  (2016) |  |  |  | 44,1 |
| 1.3.3. Latvijas novērtējums Globālās konkurētspējas indeksa pētījumā (vieta valstu reitingā/kopējais apkopojamo valstu skaits) | 49 /138 | 49/138 | 54/137 |  |  |  | 45/n.a. |

*Avots: EM darbības stratēģija 2017.-2019.gadam, CSP datubāze; Eurostat datubāze*

*\*Dati par 2017.g. ir izgūti 2018.g. jūnija mēnesī*

# pielikums. EM darbības virziena “Eksporta veicināšana” rezultatīvo rādītāju dinamika

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rezultāts** | **Rezultatīvais rādītājs** | **Rezultatīvā rādītāja skaitliskās vērtības** | | | | | | |
| **2016.**  **(fakts)** | **2017.** | **2017.**  **(fakts)** | | **2018.** | **2019.** | **2020.** |
| 2.1.Palielinās Latvijas eksporta apjomi | 2.1.1.Eksporta dinamika salīdzināmās cenās (milj. *euro*, 2010 = 100) | 13 108 | 13 764 | 14 248 |  | 14 452 | 15 175 | 15 933 |
| 2.1.2. Vidējais preču un pakalpojumu eksporta pieauguma temps (faktiskajās cenās, %) | 1,0 | 2,4 | 8,5 |  |  |  | 5% (2018.-2020.g., vidēji gadā) |
| 2.2. Palielinās apstrādes rūpniecības un augsto tehnoloģiju produktu eksporta īpatsvars | 2.2.1. Augsto tehnoloģiju produktu eksporta īpatsvars, (%) | 9,8  (2015) | 10 | 10,2 |  |  |  | 11 % (2018.- 2020. g. vidēji gadā) |
| 2.2.2. Apstrādes rūpniecības īpatsvars kopējā preču un pakalpojumu eksportā, % | 40 | 41 | 40 |  | 42 | 43 | 44 |

*Avots: EM darbības stratēģija 2017.-2019.gadam, CSP datubāze, Eurostat datubāze*

# pielikums. EM darbības virziena “Investīciju veicināšana un piesaiste” rezultatīvo rādītāju dinamika

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rezultāts** | **Rezultatīvais rādītājs** | **Rezultatīvā rādītāja skaitliskās vērtības** | | | | | | |
| **2016. (fakts)** | **2017.** | **2017.**  **(fakts)** | | **2018.** | **2019.** | **2020.** |
| 3.1.Palielinās piesaistīto investīciju apjoms un investīciju portfeļu skaits | 3.1.1. Jauno piesaistīto investīciju projektu skaits, jauno projektu skaits/ t.sk. investīciju projektu skaits ar “top 500” globālām kompānijām | - | - | - |  | 5/2 | 5/1 | - |
| 3.1.2.Bruto pamatkapitāla veidošanas īpatsvars IKP, % | 18,3 |  | 21,5 |  |  |  | 23\* |
| 3.2. Palielinās Latvijas loma kā vadošai valstij Baltijā ĀTI piesaistē | 3.2.1. ĀTI snieguma indekss, 3-gadu vidējais rādītājs | 1,4 | >1,2 | 1,1 |  | Ikgadēji ne mazāk kā 1,2 | | |
| 3.3. Palielinās investīciju apjoms Latvijas apstrādes rūpniecībā | 3.3.1. Apstrādes rūpniecības īpatsvars  nefinanšu investīciju nemateriālajos ieguldījumos un pamatlīdzekļos, % | 12  (2015) | 13 | 12  (2016) |  | 14 | 14 | 15 |

*Avots: EM darbības stratēģija 2017.-2019.gadam, CSP datubāze, Eurostat datubāze, EM aprēķini*

# Pielikums. EM darbības virziena “Cilvēkkapitāla attīstība” rezultatīvo rādītāju dinamika

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rezultāts** | **Rezultatīvais rādītājs** | **Rezultatīvā rādītāja skaitliskās vērtības** | | | | | | |
| **2016. (fakts)** | **2017.** | **2017.**  **(fakts)** | | **2018.** | **2019.** | **2020.** |
| 4.1. Tiks veicināta iekļaujoša izaugsme, palielinot iedzīvotāju iesaisti darba tirgū un mazinot darbaspēka trūkumu nozarēs | 4.1.1.Nodarbinātības līmenis nodarbinātiem vecumā no 20 līdz 64 gadiem (%) | 72,5  (2015) |  | 74,8 |  |  |  | 73,0 |
| 4.2. Palielināts nodarbināto skaits ar profesionālo un augstāko izglītību | 4.2.1.Nodarbināto skaita īpatsvars ar profesionālo izglītību (%) | 33 | 34 | 31 |  | 34 | 35 | 35 |
| 4.2.2.Nodarbināto skaita īpatsvars ar augstāko izglītību (%) | 37 |  | 37 |  |  | >38 | |
| 4.3. Pieaudzis studējošo skaits STEM nozarēs | 4.3.1. Augstskolās un koledžās studentu skaita īpatsvars izglītības tematiskajās grupās\* kopējā augstskolu un koledžu studentu skaitā (%, mācību gada sākumā) | 25 | 26 | 25 |  | 26 | >27 | |
| 4.4. Mazināts jauniešu skaits, kas nemācās | 4.4.1.Vidusskolu beigušo, kas neturpina mācīties, īpatsvars kopējā vidusskolu beigušo skaitā (%) | 31,4 |  | 35 |  |  | 29 |  |

*Avots: EM darbības stratēģija 2017.-2019.gadam, Eurostat dati, CSP dati*

# Pielikums. EM darbības virziena “Inovācijas veicināšana” rezultatīvo rādītāju dinamika

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rezultāts** | **Rezultatīvais rādītājs** | **Rezultatīvā rādītāja skaitliskās vērtības** | | | | | | |
| **2016. (fakts)** | **2017.** | **2017.**  **(fakts)** | | **2018.** | **2019.** | **2020.** |
| 5.1. Atbilstoši starptautiskai labai praksei Latvijā izveidota efektīva inovācijas veicinoša sistēma | 5.1.1. Latvijas novērtējums Globālās inovācijas indeksa pētījumā, (vieta/kopējais valstu skaits) | 34/128 | 33/127 | 34/126  (2018) |  |  |  | 25/n.a. |
| 5.1.2. Latvijas novērtējums Eiropas inovāciju rādītāju kopsavilkuma pētījumā, (vieta/kopējais valstu skaits) | 24 (no 28 ES valstīm) |  | 24 (no 28 ES valstīm) |  |  |  | 16 (no 28 ES valstīm) |
| 5.2. Latvijas uzņēmumu biznesa stratēģijas ir vairāk vērstas uz inovāciju attīstību | 5.2.1.Uzkrāto nefinanšu aktīvu neto vērtība intelektuālā īpašuma produktos (milj. *euro*) | 1273,1 (2014) |  | 1334,2  (2015) |  |  | 2088 |  |
| 5.2.2. Privātā sektora ieguldījumi pētniecībā un attīstībā (% no kopējiem ieguldījumiem) | 20  (2015) |  | 21,6 (2016) |  |  |  | 48 |
| 5.2.3. Inovatīvi aktīvo uzņēmumu īpatsvars visu uzņēmumu skaitā (%) | 25  (2014) |  | 30,3  (2016) |  |  |  | 40 |

*Avots: EM darbības stratēģija 2017.-2019.gadam, CSP datubāze, Eurostat datubāze, Global Innovation Index 2018 Energizing the world with innovation; European Innovation Scoreboard 2018*

# Pielikums. EM darbības virziena “Uzņēmējdarbības veicināšana” rezultatīvo rādītāju dinamika

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rezultāts** | **Rezultatīvais rādītājs** | **Rezultatīvā rādītāja skaitliskās vērtības** | | | | | | |
| **2016. (fakts)** | **2017.** | **2017.**  **(fakts)** | | **2018.** | **2019.** | **2020.** |
| 6.1. Atbilstoši starptautiskai labai praksei Latvijā izveidota konkurētspējīga uzņēmējdarbības vide | 6.1.1. Latvijas novērtējums Pasaules Bankas Doing Business pētījumā (vieta /kopējais valstu skaits reitingā) | 14/189 | - | 19/190 |  |  |  | >13\*/n.a |
| 6.1.2. Latvijas novērtējums Globālās konkurētspējas indeksā (vieta/kopējais valstu skaits reitingā) | 49/138 | 49/138 | 54/137 |  |  |  | 45/n.a. |
| 6.2. Uzlabots ES un Baltijas valstu starpsavienojums elektrības un gāzes tirgū | 6.2.1. Infrastruktūras savienojumi elektrības tirgū, starpsavienojumu jauda pret uzstādīto ģenerējošo jaudu visās trīs Baltijas valstīs (%). | 10 (2014) |  | 23,7  (2017) |  |  |  | >15 |
| 6.2.2. Infrastruktūras savienojumi gāzes tirgū.Integrācija ES tīklos, iespējas pirkt dabasgāzi no dažādiem avotiem visās trīs Baltijas valstīs (savienojumu skaits) | ≥ 1 | ≥ 1 | 1 |  |  |  | ≥ 1 |

*Avots: EM darbības stratēģija 2017.-2019.gadam, EC Energy Union Factsheet Latvia (SWD(2017) 404 final), Doing Business 2018 Reforming to Create Jobs; Global Innovation Index 2018 Energizing the world with innovation*

# Pielikums. EM īstenojamo ES fondu pasākumu saraksts plānošanas periodā no 2014. līdz 2020. gadam

|  |  |  |  |  |  |  |
| --- | --- | --- | --- | --- | --- | --- |
| **Ekonomikas ministrijas prioritārie virzieni** | **Pasākuma Nr.** | **Pasākuma nosaukums** | **ES fondu finansējuma daļa 2014.- 2020.g.** | **Veiktie maksājumi kopā** | **Izmaksāts finansējuma saņēmējam, % no piešķīruma** | **Veiktie maksājumi 2017.g.** |
| Pētniecība, tehnoloģiju attīstība un inovācijas | 1.2.1.1 | Atbalsts jaunu produktu un tehnoloģiju izstrādei kompetences centru ietvaros | 64 314 892 | 9 625 589 | 15,0% | 9 608 464 |
| 1.2.1.2 | Atbalsts tehnoloģiju pārneses sistēmas pilnveidošanai | 34 500 000 | 170 619 | 0,5% | 170 619 |
| 1.2.1.4 | Atbalsts jaunu produktu ieviešanai ražošanā | 60 000 000 | 1 211 751 | 2,0% | 1 211 751 |
| 1.2.2.1 | Atbalsts nodarbināto apmācībām | 18 000 000 | 2 829 671 | 15,7% | 1 839 156 |
| 1.2.2.2 | Inovāciju motivācijas programma | 4 801 192 | 463 041 | 9,6% | 463 041 |
| 1.2.2.3 | Atbalsts IKT un netehnoloģiskām apmācībām, kā arī apmācībā, lai sekmētu investoru piesaisti | 6 908 242 | 563 963 | 8,2% | 282 653 |
| Mazo un vidējo komersantu konkurētspēja | 3.1.1.1 | Aizdevumu garantijas | 22 000 000 | 5 152 966 | 0,0% | 0 |
| 3.1.1.2 | Mezanīna aizdevumi | 7 000 000 | 1 639 580 | 0,0% | 0 |
| 3.1.1.3 | Biznesa enģeļu ko-investīciju fonds | 10 416 515 | 2 439 816 | 0,0% | 0 |
| 3.1.1.4 | Mikrokreditēšana un aizdevumi biznesa uzsācējiem | 12 000 000 | 2 810 709 | 0,0% | 0 |
| 3.1.1.5 | Atbalsts ieguldījumiem ražošanas telpu un infrastruktūras izveidei vai rekonstrukcijai | 25 130 687 | 3 500 012 | 13,9% | 3 500 012 |
| 3.1.1.6 | Reģionālie biznesa inkubatori un radošo industriju inkubators | 27 900 000 | 1 118 386 | 4,0% | 1 118 386 |
| 3.1.2.1 | Riska kapitāls | 60 000 000 | 14 053 544 | 49,4% | 0 |
| 3.1.2.2 | Tehnoloģiju akselerators | 15 000 000 | 3 513 386 | 0,0% | 0 |
| 3.2.1.1 | Klasteru programma | 6 200 001 | 1 228 457 | 19,8% | 1 228 457 |
| 3.2.1.2 | Starptautiskās konkurētspējas veicināšana | 51 527 355 | 14 899 731 | 28,9% | 10 695 885 |
| Pāreja uz ekonomiku ar zemu oglekļa emisijas līmeni visās nozarēs | 4.1.1 | Apstrādes rūpniecības uzņēmumu energoefektivitāte | 25 749 255 | 0 |  | 0 |
| 4.2.1.1 | Veicināt energoefektivitātes paaugstināšanu dzīvojamās ēkās | 150 000 000 | 9 284 866 | 6,6% | 4 570 846 |
| 4.2.1.2 | Veicināt energoefektivitātes paaugstināšanu valsts ēkās | 97 857 972 | 1 207 624 | 1,2% | 1 207 624 |
| 4.3.1 | Centralizētās siltumapgādes energoefektivitāte | 60 000 269 | 0 | 0,0% | 0 |
| **Kopā:** | | | **759 306 380** | **75 713 710** | **10,0%** | **35 896 894** |

*Avots: EM dati*

# Pielikums. EM pakalpojumu uzskaites rādītāji par 2017.gadu

| **Nr.** | **Nosaukums** | **Pakalpojumu pieteikšanas gadījumu skaits pa kanāliem 2017.g.** | | | | | **Pakalpojumu rezultāta izsniegšanas gadījumu skait pa kanāliem 2017.g.** | | | | | **Kavējumi un sūdzības 2017.g.** | |
| --- | --- | --- | --- | --- | --- | --- | --- | --- | --- | --- | --- | --- | --- |
| Kopā pieteikumi | Klātienē | Pa telefonu | Pa pastu | Pa elektronisku kanālu | Kopā rezultāta izsniegšana | Saņemšana klātienē | Saņemšana telefonu | Saņemšana pa pastu | Saņemšana elektroniski | Pakalpojumu izpildes kavējumu skaits 2017.g. | Sūdzību skait par pakalpojumu 2017.g. |
| 1. | Nodeva par naftas produktu drošības rezervju uzturēšanu (Enerģētikas likuma 72.3 pants) | 792 |  |  |  | 792 | 0\* |  |  |  | 0 | 0 | 0 |
| 2. | Atļauju izsniegšana elektroenerģijas ražošanas jaudu palielināšanai vai jaunu ražošanas iekārtu ieviešanai | 128 |  |  | 90 | 38 | 128 | 15 |  | 113 |  | 0 | 0 |
| 3. | Darbības pārskata iesniegšana par elektrostaciju, kurā saražotā elektroenerģija tiek iepirkta obligātā iepirkuma ietvaros vai par kuru maksā garantēto maksu, par tajā uzstādīto elektrisko jaudu. | 382 | 39 |  | 343 |  |  |  |  |  |  | 39\*\*\* | 0 |
| 4. | Izcelsmes apliecinājumu izsniegšana par elektroenerģiju, kas saražota no atjaunojamiem energoresursiem vai augstas efektivitātes koģenerācijā | 34 |  |  | 7 | 27 | 34 |  |  |  | 34 |  | 0 |
| 5. | Tiesību piešķiršana uz samazināto obligātā iepirkuma komponentes maksājumu energoietilpīgiem apstrādes rūpniecības uzņēmumiem | 40 |  |  | 36 | 4 | 7\*\* |  |  | 5 | 2 | 0 | 0 |
| 6. | Prasības preču laišanai tirgū – Latvijas Vienotais produktu kontaktpunkts (PCP) | 43 |  |  |  | 43 | 43 |  |  |  | 43 | 0 | 0 |
| 7. | Pārrobežu problēmu risināšana (SOLVIT centrs) | 45 |  |  | 1 | 44 | 45 |  |  |  | 43 | 0 | 0 |
| 8. | Reģistrēšana tūrisma aģentu un tūrisma operatoru datubāzē (**līdz 2018.g.1.jūlijam**) | 54 | 16 |  | 15 | 23 | 54 |  |  | 54 |  | 0 | 0 |
| 9. | Privatizācijas sertifikātu tirgus starpniecības sabiedrību licencēšana | 8 |  |  |  | 8 | 8 | 8 |  |  |  | 0 | 0 |
| 10. | Ziņošana par Energoefektivitātes likumā noteikto prasību izpildi | 388 |  |  |  | 388 |  |  |  |  |  | 68 |  |
| 11. | Par operatīvā transportlīdzekļa statusu | 6 |  |  |  | 6 | 6 |  |  |  | 6 | 0 | 0 |

\* EM dati tiek iegūti no Valsts kases un no VID datu sistēmas un līdz ar to komersantiem nekas netiek izsniegts

**\*\*** Atlikušo iesniegumu risināšana turpinās 2018.gadā

\*\*\*Komersanti kavējuši pārskata iesniegšanu par ko tiem nosūtīts brīdinājums